Održana sednica saveta Srednjobanatskog upravnog okruga | ZR KLIK\nOdržana sednica saveta Srednjobanatskog upravnog okruga\nZrenjanin- U sedištu Okruga načelnica Srednjobanatskog upravnog okruga Snežana Vučurević održala je danas 3. redovnu sednicu Saveta kojoj su prisustvovali gradonačelnik Zrenjanina Čedomir Janjić i predsednici opštine Žitište Mitar Vučurević, opštine Sečanj Predrag Rađenović i opštine Nova Crnja Vladimir Brakus.\nGlavna tema sednice odnosila se na funkcionisanje lokalnih samouprava, posebno u pogledu realizacije obaveza koje su preuzele u cilju realizacije projekata putne infrastrukture u saradnji sa JP „Putevi Srbije“ i Ministarstvom građevinarstva, saobraćaja i infrastrukture, nakon posete potpredsednice Vlade i ministarke Zorane Mihajlović sa timom saradnika i direktorima javnih preduzeća Zrenjaninu 2. aprila tekuće godine. U skladu sa dogovorom Ministarstvu se periodično dostavljaju informacije sa terena o stanju radova i fazama do kojih se stiglo u realizaciji projekata.\nAnaliza podataka o ozakonjenju nelegalno izgrađenih objekata na području svih lokalnih samouprava Srednjobanatskog upravnog okruga takođe je bila tema ove sednice Saveta, s obzirom sa se preko Stručne službe okruga podaci redovno, jednom sedmično, dostavljaju nadležnoj službi Ministarstva građevinarstva, saobraćaja i infrastrukture, koje primenu Zakona o ozakonjenju objekata prati kontinuirano od dana stupanja na snagu.\nProjekat Vlade RS „Ažuriranje adresnog registra“, koji je osnovni i javni registar o kućnim brojevima i nazivima ulica i trgova u naseljenom mestu, isto je bio na dnevnom redu Saveta okruga sa akcentom na postignuti nivo realizacije u pojedinim opštinama i otklanjanju razloga zbog kojih je došlo do zastoja, s obzirom na proceduru koje lokalne samouprave moraju da sprovedu.


Sala je zatražio izvinjenje nakon mise povodom 75 godina od masakra u Gorli, koji je tako nazvanom po delu grada u kome se napad dogodio prenosi novinska agencija ANSA.\n"Veoma je važno da se američka Vlada izvini jer mi smo spremni da oprostimo", rekao je Sala, dodajući da će u tom smislu formalizovati zahtev i predati ga američkom konzulu.\nVazdušni udari dogodili su se 20. oktobra 1944. godine, a meta napada bila je industrijska zona nedaleko od Milana. Međutim, u drugom talasu bombarderi su pri povratku u bazu skrenuli sa predviđenog kursa i ispustili bombe jugoistočno od mete kako bi olakšali letelice.\nJedna bomba pogodila je osnovnu školu "Frančesko Krispi", podseća AP.


Marjan Čakarević: DNEVNIK DRUGOG - Polja\n(Nenad Mitrov, Pozno bilje: sabrane pesme, priredila Dragana Beleslijin (Todoreskov), Službeni glasnik, Beograd, 2013, Dnevnik [1914-1917/ 1937-1940], priredili Dragana Todoreskov i Ognjen Karanović, Gradska biblioteka Novi Sad, Novi Sad, 2014)\nJedan od mogućih načina da se utvrdi razlika između malih i velikih kultura svakako je odnos prema književnom nasleđu. Ove potonje su, tako, velike zbog toga što brinu, između ostalog, i o nasleđu pisaca drugog reda, dok one prve ne uspevaju da se na primeren način izbore ni sa svojim najvećim umetnicima. U toj podeli naša kultura nalazi se negde na sredini: koliko s jedne strane iritiraju institucionalna inercija i nemar, toliko sa druge ume da iznenadi izvanrednim individualnim postignućima. Sasvim konkretno: tek nedavno se (valjda?) privelo kraju kritičko izdanje dela Vuka Karadžića, a kritičko izdavanje Andrića tek treba da otpočne; istovremeno međutim pisci kao što su, recimo, Ćurčin, Živojinović Massuka, Đorđe Jovanović, ili čak Velimir Rajić, koje ne čita praktično niko osim najužeg kruga proučavalaca međuratne poezije – imaju odavno, zahvaljujući vrednim naporima pojedinih književnih istoričara, primerena izdanja svojih dela.\nU tom kontekstu se može posmatrati i objavljivanje sabranih dela Nenada Mitrova, pesnika koji, kako to priređivačica Todoreskov s pravom sugeriše u svojim predgovorima, u književnoj istoriji postoji mnogo više virtualno – kao junak magistralnog romana Judite Šalgo Put u Birobidžan – nego svojim pesničkim opusom. Njegov primer pokazuje zapravo kolika je sugestivnost velike literature: oživljen na stranicama jednog velikog romana, on je ponovo postao privlačan i kao pesnik, iako je u tom času bio praktično zaboravljen.\nOvo zapravo treba razumeti sasvim doslovno: poriv za pisanjem, onaj čas kada Rozencvajg postaje Mitrov, vezan je za suočavanje sa sopstvenom drugošću, sa svojom telesnom posebnošću. I već od tada, preciznije: kako svedoče prve stranice dnevnika od najranije mladosti – u Mitrovu se rađa misao o samoubistvu kao o činu kojim bi se prekratio užas te drugačije telesnosti.\nPosmatrano iz te perspektive, čini se da su Dve duše najuspelija Mitrovljeva zbirka i to najpre iz razloga što je reč o knjizi preciznog tematsko-motivskog sklopa i čvrste strukture, koja je izgrađena oko konkretnog centralnog događaja: poznanstva i razgovora sa emigrantkinjom Marijom Aleksandrovnom. O tom susretu, o svim njegovim kompleksnim psihološkim dimenzijama pesnik piše u uvodnom tekstu, koji je istovremeno i ključ za čitanje ove knjige. Sve pesme iz zbirke jesu zapravo produbljivanje, variranje, nijansiranje i dopuna tema i motiva koji su uvedeni u tom tekstu, te se stoga Dve duše mogu čitati i kao neka vrsta modernog, ali s obzirom na pesnikovu prikraćenost – „bestelesnog“ kanconijera. Taj kanconijer opisuje istoriju tek jednog nagoveštaja ljubavi, odnosa koji se jedva naslutio tokom jednog razgovora u salonu građanstva međuratne epohe, sa mnogo detalja koji podsećaju na kič i patetiku romana Mir Jam, ali za čiju egzistencijalnu autentičnost jemči samo telo Nenada Mitrova.\nOve pesme govore pre svega o onom nedoživljenom, nedogođenom, ali u trenucima kada pesnik osvesti svoju nemoguću poziciju ljubavnika, tada, uprkos zastrašujućoj količini banalno sentimentalističkih stihova, kako Todoreskov tačno primećuje – dolazi na samu ivicu mističkog iskustva. Na prvi pogled paradoksalno, sugestivnu moć tog, u svakom smislu nadnaravnog ljubavnog iskustva obezbeđuje upravo vrlo konkretan doživljaj – susret sa Marijom Aleksandrovnom opisan u uvodnom tekstu.\nTo je ono što u velikoj meri nedostaje kasnijim pesničkim knjigama Nenada Mitrova – konkretna životna priča koja bi bila neka vrsta obrazloženja pa i opravdanja jalovosti njihovog stihotvorstva. U pojedinim pesmama Mitrov je uspevao da da nagoveštaj stvarnih, ili barem zamislivih egzistencijalnih situacija, i tada je i dosezao do autentične poezije. U tom smislu je zanimljiva Knjiga za Elinor – poslednja koju je u određenoj meri sam pesnik uobličio – i to onda kada se čita paralelno sa drugim delom dnevnika, u kome pesnik beleži istoriju još jedne nedogođene i nemoguće ljubavi, ovoga puta sa glumicom, ženom diplomate, te utoliko u stvarnom životu nedostupnijom.\nDruga egzistencijalno-poetička linija Mitrovljevog opusa jeste autorefleksivna, ona koja podrazumeva sagledavanje svog udesa i svoje drugosti u svetu. To je onaj Mitrov koji je unekoliko blizak avangardi u pesmama kakve su „Makaze amo!“ ili „Oda silnome Ništa“, koje, kako je Radomir Konstantinović u svom eseju istakao, linijom pobune protiv sopstvene telesne izopštenosti iz sveta jesu pobuna protiv samog tog sveta. Najveći broj ovih pesama građen je na temelju potpuno apstraktne osude licemerja i zlobe koji vladaju svetom, i tu zapravo nikakve poezije i nema. Ali, povremeno, u njima se javljaju i autoironične opaske, ili nešto konkretniji, proživljeniji opisi pesnikove teške i jalove samotne sudbine. U tim trenucima, koji ipak sa „pravom“ avangardom nemaju suštinske veze, pesnik uspeva da u određenoj meri prenese osećanje izopštenosti i drugosti.\nCelokupan opus Nenada Mitrova podrazumeva kombinaciju obeju ovih tematskih i egzistencijalno-poetičkih linija, ali njihovo razgraničavanje ovde je izvršeno iz razloga što je u dosadašnjim tumačenjima – u prvom redu kod Konstantinovića i u antologiji avangardne poezije Gojka Tešića – ovaj pesnik pomalo na silu svrstavan u avangardni korpus. Razume se, ni Konstantinović, niti Tešić nisu tada imali njegova celokupna dela pred sobom, pa je otuda ova „zabluda“ opravdana, a u neku ruku i dobrodošla. Sada, međutim, kada je celina ovog opusa pred čitaocima, jasno je da ni o kakvoj avangardi ne može biti govora, koliko god da pojedinačne, a svakako malobrojne, pesme sadrže određene elemente avangardnih pesničkih tehnika, te da Mitrova zapravo treba svrstati u korpus mekanog međuratnog modernizma, koji nastavlja i diskretno usložnjava onaj glavni tok poezije moderne od pre Prvog rata; dakle uz pesnike kakvi su, recimo, Živojinović Massuka, Božidar Kovačević, Siniša Kordić i drugi.\nNa kraju treba postaviti pitanje o svrsishodnosti objavljivanja celokupnog Mitrova, to jest, uopšte, manjih pesnika ranijih epoha. Odgovor na to pitanje mora biti nedvosmisleno pozitivan. Razlozi za to mogu biti sasvim jednostavni: bolje je da postoji sabrani Mitrov, nego nikakav ili u velikoj meri nedostupan. Takođe, ovakvi projekti samim činom objavljivanja uvek unose određenu dinamiku u razumevanje prethodnih epoha i nužno teraju na preispitivanje utvrđenog estetskog i književnoistorijskog poretka. Na kraju, a možda i najvažnije, život i delo jednog Mitrova uvek mogu poslužiti kao materijal nekom Konstantinoviću ili nekoj Juditi Šalgo. A u slučaju Mitrova nikako nije samo o tome reč.


Pripreme Zmajića: Fudbaler Čelika definitivno otpao, stigao i Gazibegović – Sport Centar Pripreme Zmajića: Fudbaler Čelika definitivno otpao, stigao i Gazibegović – Sport Centar\nMladi reprezentativci Bosne i Hercegovine danas su odradili još jedan trening u sklopu priprema za prijateljsku utakmicu sa Azerbejdžanom.\nU zenički Trening centar je sinoć stigao i Jusuf Gazibegović koji je danas trenirao sa saigračima, dok Vedran Vrhovac zbog povrede definitivno neće biti na raspolaganju selektoru Vinku Marinoviću za ovu reprezentativnu akciju.\nTrener u stručnom štabu „U-21“ tima BiH Sanjin Alagić je optimističan kada je riječ o novoj generaciji mladih reprezentativaca:\n„Dobra stvar je što smo još ranije napravili kostur ekipe, jer smo i u prošlim kvalifikacijama zvali mlađe igrače koji su se privikavali na naš sistem rada. Tako da sada imamo lakšu situaciju jer će ovi koji su od ranije sa nama činiti okosnicu tima. Vjerujem da će nam biti lakše i u kvalifikacijama, da ćemo imati malo sreće u žrijebu, te da je jedan pozitivan period ispred nas.“\nAlagić smatra da će predstojeća provjera biti korisna za tim:\n„Sve igrače koje smo pozvali pratili smo i ranije. Oni su uglavnom prošli kroz sve naše omladinske selekcije, a ovo okupljanje će nam dobro doći da se igrači kroz treninge i utakmicu sa Azerbejdžanom još bolje upoznaju. Do početka kvalifikacija ćemo imati još jasniju sliku o ovoj selekciji.“\njusuf gazibegovićmlada fudbalska reprezentacija bihvedran vrhovac\nŽeljezničar se porazom oprostio od publike na Grbavici: Vrhovac i Dilaver za trijumf Čelika\n(VIDEO) Konačno slomljen otpor gostiju: Vrhovac doveo Čelik u vodstvo protiv GOŠK-a


PUTIN OTVARA JOŠ JEDAN FRONT - IMPERIJA PRED PADOM: Počeli pregovori Rusije i EU o izbacivanju dolara iz međusobnih transakcija | WebTribune\nHome U FOKUSU PUTIN OTVARA JOŠ JEDAN FRONT – IMPERIJA PRED PADOM: Počeli pregovori Rusije i EU o izbacivanju dolara iz međusobnih transakcija\n„Prvi potpredsednik vlade — ministar finansija Rusije Anton Siluanov održao je radni sastanak sa potpredsednikom Evropske komisije Marošom Šefčovičem. Na sastanku se razgovaralo o transakcijama u međusobnoj trgovini, uključujući trgovinu energentima, u nacionalnoj valuti — rublji i evru. Strane su istakle da je širenje upotrebe nacionalnih valuta obostrano korisno, jer smanjuje rizike za preduzetnike iz Rusije i Evropske unije“, objasnio je portparol.\n„Za nastavak dijaloga u ovom pravcu Siluanov i Šefčovič su se dogovorili da formiraju radnu grupu koja će se baviti praktičnim koracima za prelazak na transakcije u rubljama i evrima“, dodao je on.\nNa sastanku je razmatrano i pitanje učešća evropskih preduzeća u realizaciji nacionalnih projekata u Rusiji. Siluanov je rekao da je Rusija zainteresovana za ovakvu saradnju i da nema prepreka za učešće stranih kompanija u nacionalnim projektima.\nStrane su izrazile nadu u intenziviranje ekonomske saradnje između Rusije i EU, povećanje obima trgovine, kao i uspešnu realizaciju zajedničkih investicionih projekata u različitim oblastima.\nPotreba za smanjenjem zavisnosti od dolara postala je jedna od najčešće diskutovanih tema tokom 2018. godine i to ne samo u Rusiji. Ruske vlasti su navele da Sjedinjene Američke Države svojom politikom sankcija podrivaju poverenje u dolar, smanjuju ulaganja rezervi zemlje u američki državni dug i same doprinose povećanju spoljne trgovine u rubljama i drugim valutama.


Sport - Boom93\nMladi sportisti doneli zlatnu medalju u Veliko Gradište\nPredsednik opštine Veliko Gradište Dragan Milić primio je danas tročlanu ekipu koja se na 25. međunarodnom prvenstvu “Sportske igre mladih“ u Splitu, ovenčala...\nU nedelju 23. maja održan je drugi trkački dan na Beogradskom hipodromu. Na programu je bilo pet galopskih trka. Grlo „ Cal me Baby“ ergele Ljubičevo iz...\nGrad Požarevac je u ovoj godini opredelio skoro 100 miliona dinara za redovno godišnje finansiranje programa sportskih organizacija i klubova na području...\nNa državnom prvenstvu u draj tulingu (dry tooling), Bojan Trailović alpinista planinarskog kluba "Vukan" iz Požarevca osvojio je bronzanu medalju u...\nŽenska košarkaška reprezentacija Srbije obezbedila je plasman na Evropsko prvenstvo koje će sledeće godine biti igrano u Španiji i Francuskoj.\nSrpski teniser Novak Đoković plasirao se sinoć u finale Sinsinati mastersa.\nLegenda jugolsovenske, evropske i svetske košarke, Borislav Bora Stanković, preminuo je danas u Beogradu u 95. godini.\nSuperligaške utakmice Odbojkaškog kluba Mladi radnik iz Požarevca i Rukometnog kluba Rudar iz Kostolca igraće se predstojećeg vikenda bez prisustva publike.\nU 4. kolu mini lige za plasman od 1 do 6 mesta ekipa Mladog radnika je u Novom Sadu igrala protiv Vojvodine.\nRukometni klub Rudar je u okviru 20. kola ARKUS lige u kostolačkoj Hali sportova ugostio tim Partizana iz Beograda.\nRudar dočekuje Partizan\nRukometni klub Rudara iz Kostolca u 20. kolu ARKUS lige ugostiće tim Partizana iz Beograda.\nSavo Milošević i čelnici Fudbalskog kluba Partizan u poseti Požarevcu\nU svečanim salonima gradskog zdanja u Požarevcu upriličen je prijem za članove uprave FK Partizan, trenera prvog tima Savu Miloševića kao i za članove...\nOdbojkaši lako do pobede protiv Spartaka\nOdbojkaški klub Mladi radnik je u okviru 3. kola Mini lige za plasman od 1 – 6 mesta u Hali sportova u Požarevcu ugostio tim Spartaka iz Subotice.\nPožarevljani posle preokreta do pobede\nU okviru 19. kola Prve regionalne košarkaške lige Srbije Požarevljani su ugostili tim Zekas 75 iz Rače. Posle velike borbe košarkaši Požarevca uspeli su da...\nPredrag Luka: Vrhunac moje karijere su osvojene titule sa Partizanom\nPožarevljanin Predrag Luka vratio se posle 10 godina u Mladi radnik nakon što je nastupao za Partizan, Rad, OFK Beograd i mnoge druge klubove u Srbiji. On je...\nMarjan Marković nekadašnji najmladji kapiten Mladog radnika i igrač Crvene zvezde, Dinama iz Kijeva i bivši reprezentativac naše zemlje je razgovarao sa...


Vukanović je napisao na blogu da ga je predsjedavajući NSRS, Denis Šulić, prekidao u više navrata, te mu oduzimao riječ\nNakon incidenta u Narodnoj skupštini RS oglasio se Nebojša Vukanović. Nakon prepirke predsjedavajući NSRS, Denis Šulić, je ugasio mikrofon Vukanoviću, ne dopustivši mu da dovrši izlaganje, na što je on burno reagirao.\nSnimak prikazuje kako Šulić prekida Vukanovića, tvrdeći da se udaljio od tačke dnevnog reda o kojoj je bilo raspravljano, a drugi poslanici su spriječili da dođe do fizičkog kontakta.\nVukanović je napisao na blogu da ga je predsjedavajući NSRS, Denis Šulić, prekidao u više navrata, te mu oduzimao riječ.\n– Oduzimao mi je riječ ne dozvolivši da pročitam jednu rečenicu iz intervjua Rajka Vasića, koji traži potpunu cenzuru i zatvaranje rada Narodne skupštine RS za javnost, a nakon niza oduzimanja riječi poslanicima opozicije došlo je do incidenta – napisao je Vukanović.\n– Jasno je da Šulić i Stojčićka provode tajne instrukcije iz svoje stranke i pokušavaju ušutkati opoziciju, i da je to uzrok prekida sjednice i incidenta, jer se moramo boriti svim demokratskim sredstvima da štitimo Ustav i pravni poredak od samovolje uzurpatora – napisao je Vukanović.


State Department poziva na oslobađanje Amerikanca uhapšenog u Sjevernoj Koreji\nKenneth Bae je, kako se navodi, uhapšen jer je imao fotografije gladne sjevernokorejske djece koja su prosila za hranu.\nSjedinjene države pozivaju Sjevernu Koreju da oslobodi Amerikanca korejskog porijekla koji je osuđen na 15 godina prinudnog rada zbog, kako Pjongjang navodi, neprijateljskih činova usmjerenih protiv države. Glasnogovornik State departmenta Patrick Ventrell je jučer reporterima dao dodatne detalje o 44 godišnjem Kennethu Baeu, koji organizira turističke ture, i koji je uhapšen u novembru.\nMi pozivamo vladu Sjeverne Koreje da mu da amnestiju i da ga odmah oslobodi, rekao je Patrick Ventrell, glasnogovornik State departmenta.\nPjongjang je naveo da je Bae priznao da je počinio zločine s ciljem zbacivanja vlade. Patrick Ventrell kaže da činjenice nisu razjašnjene.\nU ovom slučaju nema transparentnosti. S obzirom da su neke činjenice ograničene, prema našim saznanjima mi ne znamo sve činjenice, zabrinuti smo zbog nedostatka transparentnosti i pravnog procesa u Sjevernoj Koreji i smatramo da bi on trebao biti pušten na slobodu, rekao je glasnogovornik State departmenta.\nBae je uhapšen u novembru u lučkom gradu Rason na sjeveroistoku zemlje, koji se nalazi u specijalnoj ekonomskoj zoni u blizini granice sa Rusijom i Kinom. U decembru su izvori bliski ovom slučaju, za korejsku redakciju Glasa Amerike, izjavili da je Bae bio turistički vodič koji je imao vlastitu kompaniju. Oni kažu da je on uhapšen jer je imao fotografije gladne sjevernokorejske djece koja su prosila za hranu.


PARIZ - Kristof Kastener, šef vladajuće partije predsjednika Emanuela Makrona, još jednom je potvrdio namjeru francuske vlade da zatvori događaje za nevakcinisane.\n17. 01. 2022 09:00\nPariz dao eksplicitnu podršku proširenju EU na zapadni Balkan\n05. 01. 2022 10:00\nPARIZ - Proširenje EU na zapadni Balkan uvršteno je u dokument o programu rada francuskog šestomjesečnog predsjedavanja EU, koji je objavljen 1. januara 2022. godine na stranici Vlade Francuske.\nMaske obavezne na ulicama Pariza\n29. 12. 2021 21:52\nPARIZ - Nošenje maski na ulicama Pariza biće obavezno od petka, 31. decembra, saopštile su danas lokalne vlasti, dok raste broj zaraženih virusom korona.\nJedan klik dovoljan za pregled svih djela iz pariskog "Luvra"\n25. 12. 2021 12:05\nVeličanstveni dom umjetnosti, koji se ulogorio na desnoj obali rijeke Sene u Parizu, u zdanju nekadašnje kraljevske palate, muzej "Luvr" vijekovima inspiriše sve one maštom i ljubavlju nadahnute prema istoriji i umjetničkim djelima i danas je jedan od najpoznatijih muzeja na svijetu, trezor nebrojenih dragocjenih djela i artefakata svjetske umjetnosti i višemilenijumske svjetske baštine.\nOvo je najtraženiji grad Evrope za novogodišnje praznike\n22. 12. 2021 12:06\nTaksi udruženje u Parizu suspendovalo 37 automobila Tesla\n15. 12. 2021 09:51\nPARIZ - Pariska taksi kompanija G7 saopštila je danas da je suspendovala svoju flotu od 37 automobila Tesla Model 3 nakon što je jedno takvo vozilo iz udruženja G7 izgubilo kontrolu zbog, kako se sumnja, tehničkog kvara i izazvalo nesreću.\nUhapšeni ekstremisti: Planirali na Božić po Parizu ubijati ljude noževima\n08. 12. 2021 16:58\nPARIZ - Francuska policija uhapsila je dvojicu muškaraca, islamskih ekstremista, jer su planirali da na Božić po Parizu ubijaju ljude noževima, javio je francuski BFMTV.\nU Parizu policajac napadnut nožem\nPARIZ - Policajac koji nije bio na dužnosti teško je ranjen u napadu nožem u Parizu, saopštio je francuski ministar unutrašnjih poslova Žeral Darmanen.


source.ba | Veze regionalnih političara i mafije ukorijenjene od ’90-ih!\nIako se govori o proširivanju istrage i optužbi za zločine koje je počinila navijačko-kriminalna grupa Veljka Belivuka, nema ni naznaka da bi mogle biti istražene veze ovog klana sa političarima iz državnog vrha, uprkos indicijama da takve veze postoje.\nUhapšeni Škaljarci, terete ih da su planirali ubistva Katnića, Čađenovića, Lazovića i Đokovića\nVeza kriminala i politike ne može biti istražena jer je tužilaštvo u Srbiji apsolutno zavisno od vlasti i jer su kriminalno-političke veze duboko ukorijenjene u našem društvu još od perioda devedesetih godina, smatraju sagovornici Danasa.\nNakon što je Tužilaštvo za organizovani kriminal podiglo optužnicu protiv Veljka Belivuka, Marka Miljkovića i ostalih 29 pripadnika njihove organizovane kriminalne grupe, koja je djelovala pod velom partizanove navijačke grupe „Principi“, mediji pišu pozivajući se na nezvanične izvore da tužilaštvo nastavlja da prikuplja dokaze i za druge zločine ove kriminalne grupe koji nisu obuhvaćeni optužnicom, te da će se istraga proširivati u skladu sa tim. Ipak, od nadležnih istražnih organa nema ni glasa da bi istraga mogla ići u smjeru ispitivanja veza mafije sa državnim vrhom, iako se u iskazu sa saslušanja Veljka Belivuka, do koga je došao KRIK, pominju veze sa predsjednikom države Aleksandrom Vučićem, ministrom policije Aleksandrom Vulinom, premijerkom Anom Brnabić i članovima njihovih porodica, što bi bilo dovoljno barem za saslušanje pomenutih zvaničnika. Sa druge strane, ima i onih koji nisu pomenuti u ovom Belivukom iskazu a o čijoj umješanosti se uveliko spekuliše u medijima i političkim krugovima. Jedan od njih je i bivši ministar policije Nebojša Stefanović, koji je prekjuče negirao navode pojedinih medija da je koristio „skaj telefon“ za komunikaciju sa pripadnicima klana Veljka Belivuka. Kriminolog Dobrivoje Radovanović kaže za Danas da, bez obzira što se govori o proširivanju istrage, ne vjeruje da će ona obuhvatiti neka od imena iz državnog vrha, iako postoje sve zakonske mogućnosti da se tako nešto desi - prenosi Danas.rs portal.\nGrupu Veljka Belivuka i Marka Miljkovića nije stvorila država, već vladajuća stranka i Aleksandar Vučić koji je odlučio da bude šef Srbije i svih navijača, smatra urednik Vremena Filip Švarm. On je u serijalu Kvaka 23 Novinske agencije FoNet ipak ukazao da su kriminalci uvijek naslonjeni i da gledaju da budu naslonjeni na vlast i institucije.


Potpisana izjava o nepristajanju na kršenje Dejtonskog sporazuma - Glas Zvornika\nPotpisana izjava o nepristajanju na kršenje Dejtonskog sporazuma\nBANJALUKA – Predsjednik Narodne skupštine Republike Srpske Nedeljko Čubrilović, nekadašnji predsjednici parlamenta Srpske i predsjedavajući oba doma Parlamentarne skupštine BiH iz Republike Srpske potpisali su danas u Banjaluci izjavu o nepristajanju na kršenje Opšteg okvirnog sporazuma za mir u BiH i odbrani demokratskih vrijednosti i načela parlamentarizma u BiH.\nČubrilović je rekao novinarima da su potpisnici izjave zabrinuti za aktuelne političke procese u BiH.\nOn je podsjetio da su nametnuti zakoni visokih predstavnika i prenos nadležnosti na nivo BiH bili mimo Ustava.\n“Odgovornost za ovo snose pojedini predstavnici takozvane međunarodne zajednice u BiH. Procesima i aktivnostima o kojima je riječ narušava se ustavno uređenje u BiH i onemogućava uspostavljanje pravnog sistema adekvatnog ustavnom uređenju”, istakao je Čubrilović.\nOn je napomenuo da se suprotno aneksima četiri i 10 Dejtonskog mirovnog sporazuma donose zakoni iz nadležnosti zakonodavnih institucija i suspenduju njihove nadležnosti.\n“Narušavaju se demokratski odnosi i onemogućava uspostavljanje demokratskog sistema adekvatnog multietničkom sastavu stanovništva”, dodao je Čubrilović.\nPrema njegovim riječima, ugrožavaju se ljudsko dostojanstvo, jednaka i neotuđiva prava ljudi, te vrijeđaju slobode savjesti i govora.\n“Razbija se svaka prilika za razvoj prijateljskih odnosa među narodima koji žive u BiH i podriva mogućnost zajedničkog života. Pojedincima i grupama ljudi protivpravno se oduzimaju politička prava, sloboda kretanja, otuđuje imovina i zabranjuje pravo na rad”, naveo je Čubrilović.\nČlan Kolegijuma Doma naroda parlamenta BiH Nikola Špirić naglasio je da je BiH od potpisivanja Dejtonskog sporazuma do sada politički poligon na kome je vršeno pravno nasilje.\n“Trebamo o svim pitanjima pričati u institucijama vlasti i uz unutrašnji dijalog u BiH. Nažalost, mnogi zagovaraju što šira ovlašćenja visokog predstavnika umjesto da svi nadležnosti crpimo iz ustavne pozicije BiH i Dejtonskog sporazuma”, rekao je Špirić i podsjetio da su dva konstitutivna naroda nezadovoljna pozicijom u BiH.\nGovoreći o izjavama člana Predsjedništva BiH Željka Komšića, Špirić smatra da im ne treba davati značaj u Banjaluci, jer Komšić nije dio kompromisa i da se mora gledati u budućnost.\nNekadašnji član Kolegijuma Doma naroda parlamenta BiH Ognjen Tadić rekao je da su politički predstavanici srpskog naroda svjesni činjenice da je miješanje stranaca u odnose u BiH štetno.\n“Trenutak je da ovakvu izjavu potpišemo i ukažemo na urušavanje Dejtonskog mirovnog sporazuma i tako nešto osudimo. Ovo je prvi dokument iz Banjaluke koji govori o tome da su svi koji su bili predvodnici zakonodavnih institucija otvorili diskusiju o tome da li su akti koji su prošli određene procedure rezultat demokratske volje”, rekao je Tadić.\nIzjavu su potpisali i Nebojša Radmanović, Dušan Stojičić, Staša Košarac, Dragan Kalinić, Petar Đokić, Dušanka Majkić, Borislav Paravac, Željko Mirjanić, Slobodan Bijelić i Momir Tošić.


Nova otkrića u Spomeniku prirode „Cerjanska pećina“ | Energetski portal Srbije\nNova otkrića u Spomeniku prirode „Cerjanska pećina“\n23.08. 2017 Srbija\nNakon istraživanja kada su otkriveni kanali koji povezuju pećinu Provaliju (Cerjanska pećina) i Kravljansku jamu, grupa od 12 speleologa, ovog leta prošla je celom dužinom kanala sistema Cerjanske pećine. Speleološkim istraživanjima do sada je utvrđena dužina sistema Cerjanske pećine od preko sedam kilometara, što je čini drugom najdužom pećinom u Srbiji. Speleolozi su po prvi put prošli celim pećinskim sitemom iz oba pravca od Kravljanske jame ka Provaliji i obrnuto od Provalije ka Kravljanskoj jami.\nPremeravanjem novootkrivenih kanala tokom istraživanja 2015. i 2016. godine, a oslanjajući se na rezultate ranijih merenja, dostignuta je dužina celog pećinskog sistema od 7 149 m. Novi ciklus istraživanja speleolozi su organizovali kako bi rešili enigmu povezanosti Cerjanske pećine sa jamom Cerjanska propast. Akcija je sprovedena u oba pravca i u akciji je učestvovalo 12 speleologa. Jedni su bili u „bivak“ ekipi koja je neprekodno u pećini boravila 55 sati, a drugi u transportnoj koja je nosila opremu i instrumente koji su potrebni bivak ekipi.\nNa početku akcije ekipa od osam speleologa (transportna i bivak ekipa) ušla je u pećinu Provaliju (Cerjanska pećina). Bivak ekipa je obišla kanale prema „Hudinijevom prolazu“ (veza ka Kravljanskoj jami na oko 4 km od ulaza) i kanal prema Sifonu II. Sledeća dva dana istraživan je kanal ispred pećinskog jezera i viši horizont u Dvorani blokova, a prokopavanjem su proširena i dva suženja u produžetku jednog dotočnog kanala. Ukupno ovim pretraživanjem (rekognosciranje) otkriveno je 150 metara novih kanala.\nIstraživanje pećinskog sistema Cerjanske pećine biće nastavljena u novembru mesecu.\nRezultati višegodišnjih istraživanja, koja traju već više od pedeset godina, a i dalje su u toku, predstavljeni su u publikaciji Spomenik prirode „Cerjanska pećina“, priroda i okolina, koja je objavljena 2016. godine u izdanju Zavoda za zaštitu prirode Srbije i Direkcije za izgradnju grada Niša. Knjiga predstavlja prostor Spomenika prirode „Cerjanska pećina“ multidisciplinarno, njene speleološke vrednosti, biološke karakteristike, ali i kulturolške vrednosti kroz prikaz arheoloških istraživanja i istoriju ovog kraja.\nSpomenik prirode „Cerjanska pećina“ je pećinski sistem koja se odlikuje složenom raznovrsnošću karstnog podzemlja koji se ogleda u bogatstvu pećinskog nakita, razvoja podzemnih kanala u više nivoa i značajnim biodiverzitetom pećinske faune. Posebnu vrednost pećine čine retki pećinski ukrasi koji se nazivaju heliktiti. Heliktiti su posebna vrsta pećinskog nakita koja se suprotno fizičkim zakonima i zemljinoj teži formira i pruža u svim pravcima usled uticaja specifičnih procesa kristalizacije.\nZavod za zaštitu životne sredine\nSpomenik prirode Cerjanska pećina\nInvesticije kompanije NIS od velikog značaja za Srbiju


Dani Istre u Vojvodini ove godine traju od 4. do 7. novembra.\nPokrajinski sekretar za poljoprivredu, vodoprivredu i šumarstvo Danijel Petrović i načelnik Upravnog odela za poljoprivredu, šumarstvo, lovstvo, ribarstvo i vodoprivredu Istarske šupanije Milan Antolović potpisali su danas Sporazum o partnerstvu kojim su definisani konkretni zajednički programi.\nSporazumom je predviđeno da se ožive programi i projekti iz održivog razvoja šumarstva, vodoprivrede, lovstva i ruralnog razvoja, rečeno je nakon potpisivanja, koje je organizovano u Novom Sadu, u okviru tradicionalne manifestacije “Dani Istre u Vojvodini”, koja je otvorena juče i traje do nedelje.\nDaniel Petrović je rekao da će kroz ovaj sporazum biti razmenjena iskustva u oblasti ruralnog razvoja, gde Istarska županija ima značajne uspehe, jer uveliko koriste fondove EU. “U tom smislu, važno je da, koristeći njihovo iskustvo, ne pravimo iste greške”, objasnio je Petrović.\nDodao je da se putem ovog sporazuma očekuje približavanje opština i gradova Istre i Vojvodine, kako bi se tržišni višak vojvođanskih poljoprivrednih proizvoda lakše plasirao u ovom, turistički snažnom regionu u Hrvatskoj, koji ostvaruje više od 30 procenata ukupnog turističkog prihoda ove zemlje.\nMilan Antolović rekao je da je u Istri osnovana Agencija za ruralni razvoj, da bi sprovodila one vrednosti koje su tradicionalno sačuvane na području Istre, koristeći iskustva italijanskih regiona. “Želeli smo da animiramo proizvođače da se bave poljoprivrednom proizvodnjom, da taj proizvod tržišno valorizuju i nakon toga zaštitimo oznakama izvornosti, kao najvećeg stepena zaštite koji danas Evropa poznaje”, kazao je Antolović.\nU okviru “Dana Istre u Vojvodini”, potpredsednik Vlade Vojvodine Boris Barjaktarović održao je prezentaciju „Vojvodina u programima pretpristupne pomoći“ i rekao da novac iz fondova EU može biti nadogradnja za nacionalni budžet.\n„Konstantno moramo imati u vidu da nam je novac iz pretpristupnih fondova dostupan, ali ukoliko u kontinuitetu ne pripremamo projekte, te pare će EU iskoristiti na drugi način“, kazao je Barjaktarović.\nU okviru iste manifestacije, danas je u holu Vlade Vojvodine otvorena i izložba „Fotografija u Istri do 1918“, iz fundusa Zbirke fotografija, negativa i fotografske opreme Istorijskog muzeja u Puli, kojom je predstavljen početak razvoja fotografije na prostoru Istre.\nIzložbom je obuhvaćeno razdoblje od 1862, kada je otvoren prvi fotografski atelje u Puli, do raspada Austrougarske Monarhije 1918. godine.\nU okviru „Dana Istre u Vojvodini“ danas će još biti održana prezentacija Istarske kulturne strategije, kao i koncert pijanistkinje Elde Krajcar Percan, a u Senti će biti održan muzičko-gastronomski performans grupe Šikuti Mašina.


Beograd 'silazi' na reke (VIDEO/FOTO)\nBeta 2. juna 2021. 12:45\nNajveće investicije u Beogradu trenutno se sprovode na obalama Save i Dunava, gde se gradi ili priprema izgradnja velikih poslovno-stambenih kompleksa i uredjenje parkova. Investitori su strane kompanije čija ulaganja doprinose atraktivnosti glavnog grada i privlačenju turista, kaze zamenik gradonačelnika Beograda Goran Vesić.\n„Pre osam godina grad Beograd je doneo odluku da promeni strategiju razvoja i da se grad spusti na reke. To je inače vekovni san Beograda i svi naši projekti koje smo radili od 2014. godine bili su na rekama. Tako povećavamo atraktivnost naših investicija jer oni investitori koji dolaze u Srbiju mogu da investiraju bilo gde u svetu. Sa druge strane, tamo već postoji infrastruktura, tako da ostaje više para za izgradnju infrastrukture u rubnim delovima grada koja je uvek nedostajala“, rekao je Vesić.\nU centru grada, na desnoj obali Save, septembra 2015. godine počela je izgradnja prvog objekta u okviru projekta “Beograd na vodi”, što je zajedničko ulaganje Vlade Srbije i kompanije Igl Hils iz Ujedinjenih Arapskih Emirata. Projekat je na lokaciji od 1,8 miliona kvadrata, a planirane investicije u roku od 30 godina su oko tri milijarde evra.\nU Savskom amfiteatru, kako je predvidjeno, nalaziće se šest hiljada stanova, živeće 14 hiljada ljudi, biće osam hotela, 165 apartmana i kula Beograd visoka 168 metara.\nKula Beograd sa 42 sprata biće najviši objekat u Srbiji. Do sada je izgradjen 41 sprat te zgrade u kojoj će pored 220 stanova biti hotel i apartmani “Sent Ridžis”. Otvoren je i tržni centar “Galerija” na 93.000 kvadrata i useljeno nekoliko stambenih objekata.\n„Sto se tice Beograda na vodi, to je naš najveći projekat. U ovom trenutku je useljeno oko 900, tačnije 878 stanova i tokom ove godine očekujemo useljenje jos oko 1000 stanova i naredne godine jos oko 1000 stanova. To će biti skoro 3000 stanova, a čitav projekat ce imati negde oko 6-700 stanova“, naglasio je Vesić.\nNa desnoj obali Dunava, nedaleko od centra grada, na mestu nekadašnje marine “Dorćol”, češka kompanija Sebre će uložiti oko 300 miliona evra u izgradnju stambeno-poslovnog kompleksa na 4,3 hektara. Radovi bi trebalo da počnu u drugoj polovini 2022. i da budu završeni u roku od šest godina.\nLokaciju “Beograd na vodi” i prostor marine „Dorćol“ povezivaće zeleni Linijski park u koji ce biti investirano oko 55 miliona evra.


„Šta ona ima sa tim gde će Srbi da grade svoja obeležja?“: Dodik odgovorio Bakirovoj ministarki - 11.09.2021, Sputnik Srbija\n„Šta ona ima sa tim gde će Srbi da grade svoja obeležja?“: Dodik odgovorio Bakirovoj ministarki\nSrpski član Predsedništva BiH Milorad Dodik izjavio je da Bisera Turković, ministarka spoljnih poslova u Savetu ministara, nema ništa sa tim gde će Srbi da... 11.09.2021, Sputnik Srbija\n„Ko nju šta pita? Šta ona ima sa tim?“, upitao je Dodik.Dodik je podsetio da se Memorijalni centar gradi na prostoru Republike Srpske u Donjoj Gradini i da je to deo dogovora Srpske i Srbije.On je naveo da nije čudo što danas u Bihaću ima 96 Srba, od čega oko 50 oni koji pripadaju porodicama srpskih sveštenika, preneo je RTRS.„To samo govori, kakvo je to bilo strašno u kontinuitetu stradanje Srba i Turkovićeva nema ništa sa tim“, poručio je Dodik.Podsetimo, Turkovićeva je, povodom najava iz Beograda da se u Donjoj Gradini izgradi veliki Memorijalni centar u znak sećanja na žrtve Jasenovca, da je neprihvatljivo da se na teritoriji BiH gradi i radi bez odluke i odobrenja njenih institucija i građana.\nKoliko je to razočaravajuće kad voli da je pitaju a niko na nju ne obraća pažnju...\nSrpski član Predsedništva BiH Milorad Dodik izjavio je da Bisera Turković, ministarka spoljnih poslova u Savetu ministara, nema ništa sa tim gde će Srbi da grade svoja spomen obeležja.\n„Ko nju šta pita? Šta ona ima sa tim?“, upitao je Dodik.\nDodik je podsetio da se Memorijalni centar gradi na prostoru Republike Srpske u Donjoj Gradini i da je to deo dogovora Srpske i Srbije.\n„Već duže vreme radi se jedan opsežan projekat koji treba da objedini sva mesta stradanja u Gradini, ona koja su ostala izvan srpskih država, kao što su Pag, Jadovno, Garavice kod Bihaća gde je ubijeno u sedam dana 14.000 Srba, u Bihaću u kome je bilo pre Drugog svetskog rata 76 odsto Srba“, rekao je Dodik.\nOn je naveo da nije čudo što danas u Bihaću ima 96 Srba, od čega oko 50 oni koji pripadaju porodicama srpskih sveštenika, preneo je RTRS.\n„To samo govori, kakvo je to bilo strašno u kontinuitetu stradanje Srba i Turkovićeva nema ništa sa tim“, poručio je Dodik.\nPodsetimo, Turkovićeva je, povodom najava iz Beograda da se u Donjoj Gradini izgradi veliki Memorijalni centar u znak sećanja na žrtve Jasenovca, da je neprihvatljivo da se na teritoriji BiH gradi i radi bez odluke i odobrenja njenih institucija i građana.\nVučić i patrijarh Porfirije: Da sećanje na srpsko ime i prezime ne bude zatrto\n10 Septembar, 10:50\n11 Septembar, 22:342


PERPETUUM JAZZILE - Svetska vokalna ekstaza ponovo u Beogradu\nBeogradska publika će ponovo uživati u snažnim ritmovima, bogatim harmonijama, pozitivnom energijom koji vrsni vokali iz Slovenije reprodukuju samo ljudskim glasom.\nPosle prošlogodišnjeg veoma zapaženog koncerta, Perpetuum Jazzile, jedna od najspektakularnijih i najvećih vokalnih grupa na svetu, zbog velike potražnje ponovo dolazi u Beograd, 30. novembra u Sava Centar.\nI ovoga puta spremaju bogat repertoar različitih žanrova muzike, od popa, roka, jazza, diska, bossa nove, gospela...\nPredstaviće, u svom aranžmanu, čuvene muzičke hitove od Abbe, Michael Jacksona, Queen, David Guetta, Lady Gage, Eart, Wind and Fire, Bee Gees, Toto...\n"Perpetuum Jazzile" je osnovan 1983. godine i već godinama nastupaju širom sveta. Publici prenose snažan zvuk koji mnogi ljudi ne očekuju od ljudskog glasa. Grupa je jasno razvila svoj scenski izgled i izraz, i praktično je pozicionirana uz vrhunske vokalne grupe iz svetske klase.\nKarte za ovaj koncert možete kupiti u Tiket klubu, klikom OVDE\nViše iz ove kategorije « Eros Ramazzotti oduševio publiku u Beogradu\tVenčala se naša pop ikona, mladoženja Amerikanac »


Ja sam deo Partizana: Bata okupio ekipu: Može li Nikolić da izleči neefikasnost? Tu su i Jovanović i Miljković!\nBata okupio ekipu: Može li Nikolić da izleči neefikasnost? Tu su i Jovanović i Miljković!\nPrvi radni dan novog šefa struke Partizana u „Zemunelu“\nАнониман 06. август 2018. 19:31\nMi nemamo u ekipi boljeg stopera od marka jovanovica, a usput je i veliki grobar...


Diverzifikacija rizika - Beograd Net\nBlogPoslovni rečnikDDiverzifikacija rizika\nDeo investicione politike ulagača kapitala. Cilj joj je postizanje što veće zaštite od rizika (opasnosti) da se ulaganjem u hartije od vrednosti samo jednog emitenta ne pretrpi gubitak zbog njegovog stečaja. Fond namenjen investiranju u hartije od vrednosti najbolje je podeliti na više vrsta hartija, da bi se rizik od investiranja smanjio na najmanju moguću meru. Stoga se raspoloživa sredstva ulažu i u domaće i u inostrane hartije od vrednosti. Različite mogućnosti ulaganja procenjuju se na osnovu vrednosti prinosa i veličine rizika. Berza kapitala takođe omogućava jeftinu i jednostavnu diverzifikaciju rizika kupovinom različitih hartija od vrednosti (različitih emitenata).Preterana diverzifikacija rizika, međutim, smanjuje rentabilnost. Za male ulagače najbolja prilika za to su investicioni fondovi.


SVETSKA BANKA UPOZORAVA: Zapadni Balkan skliznuo u recesiju zbog pandemije, privreda pala za 4,8 odsto | Najnovije vesti - Srbija danas\n23.10.2020. • 07:43 Tanjug\nSvetska banka poboljšala je prognozu pada privrede na Zapadnom Balkanu u 2020. godini, sa ranijih 6,5 odsto na 4,8 procenata.\nPrema najnovijem Redovnom ekonomskom izveštaju (RER) Svetske banke, u 2020. se predviđa pad ekonomske aktivnosti za 4,8 odsto, što je 1,7 procentnih poena manje od stope prognozirane u aprilu, saopštila je Svetska banka.\nKako je navedeno, region ZB skliznuo je usled pandemije kovida19 u duboku recesiju, uz pad domaće i inostrane tražnje i poremećaje lanaca vrednosti, što je u svim zemljama ZB dovelo do prelaska ekonomskog rasta u 2020. u "negativnu teritoriju".\nRecesija se produbljuje, a pandemija kovida19 ugrožava radna mesta i smanjenje siromaštva na ZB, upozorava Svetska banka.\nZaključno sa junom, nezaposlenost u regionu porasla je za polovinu procentnog poena i ugasila 139.000 radnih mesta. Drugi, snažniji talas pandemije prisutan od sredine juna, dodatno je omeo ekonomski oporavak u regionu.\nOgraničenja putovanja i mere socijalnog distanciranja negativno su uticale na rast u zemljama koje se u većoj meri oslanjaju na turizam.\nPandemija dovodi do novih izazova na tržištima rada u regionu i preti da poništi napredak koji su ove zemlje ostvarile u sprovođenju socijalnih mera. Procenjuje se da je još 300.000 građana zapalo u siromaštvo na Kosovu i u Albaniji, Crnoj Gori i u centralnoj Srbiji - što je značajan broj, ali je više nego dvostruko manji nego da mere reagovanja na pandemiju nisu bile uvedene.\nBaš kao i u većem delu sveta, pandemija kovida19 i dalje ozbiljno utiče na građane Zapadnog Balkana, čime ugrožava kako zdravlje, tako i ekonomsko blagostanje ljudi, kaže direktorka Svetske banke za Zapadni Balkan Linda Van Gelder.\n- Koliko god da je situacija loša, bila bi daleko gora da vlade nisu od samog početka krize preduzele hitne mere. Prvi prioritet je i dalje stavljanje zdravstvene krize pod kontrolu i ograničavanje ekonomske štete. Kreatori politika u ovom regionu moraće da se usredsrede na jačanje osnovnih ekonomskih parametara da bi omogućili otporan oporavak - kaže on.\nPrema nalazima izveštaja, sve zemlje regiona brzo su uvele mere u cilju zaštite života i prihoda svojih građana. Uvođenje obimnih mehanizama za očuvanje radnih mesta, uključujući i subvencije za zaposlene, pomoglo je da se preduprede neke od najtežih posledica pandemije po zaposlenost, dok su programi socijalne pomoći, poput gotovinskih transfera, pomogli da se najosetljivije grupe u ovom regionu zaštite tokom trajanja mera izolacije i drugih ograničenja.\nUprkos svim ovim merama, međutim, kriza je poništila poboljšanja ostvarena u pogledu učešća radne snage, a preti da ugrozi i napredak postignut na polju smanjenja siromaštva. Sve te izazove dodatno komplikuje dramatičan rast fiskalnih deficita širom regiona, jer države nastavljaju da troše više da bi ublažile pad ekonomske aktivnosti dok im javni prihodi istovremeno strmoglavo padaju.\n- Pored poboljšanja zdravstvenih sistema i snažnih mehanizama socijalne zaštite, kreatori politika u regionu moraće da preduzmu mere za unapređenje ljudskog kapitala, izgradnju snažnijih institucija i jačanje vladavine prava - navodi Linda Van Gelder.\nU izveštaju se navodi i da će brzina oporavka, na kratak rok, zavisiti od toka pandemije, dostupnosti vakcine koja bi omogućila normalizaciju ekonomske aktivnosti i stabilnog oporavka glavnog trgovinskog partnera regiona - Evropske unije.\nsvetska banka epidemija pandemija Zapadni Balkan koronavirus Korona virus novac recesija


Potjernica za Karganovićem: Gdje su završila dva miliona koja je dobio iz budžeta Srpske?! | Srpskacafe\nPotjernica za Karganovićem: Gdje su završila dva miliona koja je dobio iz budžeta Srpske?!\nSrijeda, 3.04.2019., 10:30 Srijeda, 3.04.2019., 10:46\nPotjernica za direktorom “Istorijskog projekta Srebrenica” Stefanom Karganovićem raspisana je nakon što se nije odazvao na više poziva na saslušanje povodom istrage koja se protiv njega vodi zbog utaje poreza, potvrdili su u Okružnom javnom tužilaštvu Banjaluka.\n– Okružno javno tužilaštvo Banjaluka je uputilo Osnovnom sudu u predlog za određivanje mjere pritvora prema osumnjičenom i raspisivanje potjernice – saopšteno je iz banjalučkog tužilaštva.\nNevladina organizacija čiji je Karganović bio direktor od 2008. do 2014. godine inače je dobila od Vlade Republike Srpske dva miliona maraka. Novac je potrošen, bez evidencije gdje i kako. Na taj način budžet Srpske je oštećen za više od 100 000 maraka.\nPrema Krivičnom zakonu Republike Srpske Stefan Karganović zbog krivičnog djela utaja poreza i doprinosa može biti osuđen do maksimalno 10 godine zatvora. Visina zatvorske kazne zavisi od visine štete pričinjene Budžetu RS.\nStefan KarganovićoptužnicaIstorijski projekat Srebrenica


PROBLEM NEPROVOĐENJA ODLUKA USTAVNOG SUDA BIH\nIako su, prema informacijama s kraja prošle godine, iz Ustavnog suda BiH saopštili da postoji 16 odluka koje nisu sprovedene, pravnici tvrde da je taj broj mnogo veći.\nNajveću prašinu u javnosti podigli su slučajevi 9. januara i poljoprivrednog zemljšita, koji se tiču Republike Srpske. Međutim, postoje brojne odluke Ustavnog suda koje Parlament BiH, ali i institucije Federacije BiH, nisu sprovele čak ni nakon 10 godina, a da za to nema odgovornih.\nMeđu najstarijim odlukama koje nikada nije ispoštovana svakako je ona od 26. novembra 2010, kojom je Ustavni sud proglasio neustavnim odredbe Statuta Mostara, dajući nalog Parlamentu BiH da izmjeni Izborni zakon BiH u roku od 6 mjeseci.\nUprkos tome što je Evropski sud za ljudska prava iz Strazbura naložio Parlamentu BiH da izmjeni Izborni zakon, odluka ni danas nije ispoštovana.\nMeđu odlukama koje nije sproveo Parlament BiH je i ona iz 2013. godine, kojom je zaključeno da Zakon o platama i drugim naknadama u sudskim i tužilačkim institucijama na nivou BiH nije u skladu s Ustavom.\nTakođe, Ustavni sud BiH je na ljeto 2017. godine utvrdio da pojedine odredbe Zakona o OBA BiH nisu u saglasnosti sa Ustavom BiH, te naložio Parlamentu BiH da odredbe izmjeni, ali to nikada nije urađeno.\nUstavni sud BiH je 2016. zaključio da su neustavne pojedine odredbe Izbornog zakona BiH koje se odnose na izbor delegata u Dom naroda Federacije BiH, ali ni ta odluka nikada nije sprovedena.\nParlament FBiH nije sproveo ni odluku iz 2012, kojom je utvrđeno da su neustavne pojedine odredbe Zakona o prodaji stanova na kojima postoji stanarsko pravo FBiH, kao ni odluku da su neke odluke Zakona o izvršnom postupku FBiH suprotne pravu na pravično suđenje koje garantuju Ustav BiH i međunarodne konvencije.\nMnoge apelacije takođe nisu sprovedene, među kojima je i ona donesena još 2005, kojom je utvrđeno kršenje prava na pravično suđenje, a nije je sprovela opština Široki Brijeg.\nAdvokat Predrag Herbez naglašava da nisu tačni navodi kako ima samo 16 odluka koje nisu sprovede.\n– Između onih koje nisu navedene posjedujem i odluku Ustavnog Suda BiH od 30. juna 2015, koju Vlada Republike Srpske još nije provela, iako je prošlo skoro pet godina od donošenja iste. Predmetna odluka se odnosi na isplatu materijalne i nematerijalne štete porodicama poginulih boraca Vojske RS, zbog koje sam 2016. podnio Izvještaj Tužilaštvu BiH – rekao je Herbez.\nNaglašava da u Krivičnom Zakonu BiH postoji zakonska odredba koja sankcioniše lica koja ne postupaju po odlukama Ustavnog suda. Međutim, zbog očite negativne selekcije u pravosuđu BiH, odluke Ustavnog suda ostaju samo mrtvo slovo na papiru.\n– Osim toga, i svojom dosadašnjom praksom Ustavni Sud BiH je itekako doprineo da se njegove odluke ne primjenjuju, jer isti samo meritorno odlučuje o političkim pitanjima i velikim finansijskim sporovima, a o pitanjima "malog čovjeka" samo donosi odluke kojim se kao nedopuštene odbacuju apelacije. Prema mojim saznanjima, ove odluke uopšte ne donose sudije, već stručni saradnici – rekao je Herbez.\nOn postavlja pitanje svrhe postojanja Ustavnog suda BiH.\n– Što se tiče posljednje odluke, vezano za poljoprivredno zemljište RS, Skupština RS je jednostavno može staviti van snage donošenjem Zakona o neprovođenju odluka Ustavnog suda koje su protivne nacionalnim interesima RS – naglasio je Herbez.\nPodsjećamo, Ustavni sud BiH čini 9 sudija, od kojih 6 sudija biraju parlamenti entiteta, Predstavnički dom FBiH bira 4, Narodna skupština Republike Srpske 2, a preostalu trojicu bira predsjednik Evropskog suda za ljudska prava, nakon konsultacija sa Predsjedništvom BiH. Za predstavnike iz Republike Srpske najveći problem je činjenica da su dvoje sudija iz reda bošnjačkog naroda bili visoki funkcioneri SDA.\nPredsjedavajući Odbora direktora Transparensi internešnal BiH i pravnik Srđan Blagovčanin naglašava da se odluke Ustavnog suda ne sprovode iz prostog razloga zato sto u BiH ne postoji podjela vlasti na zakonodavnu, izvršnu i sudsku.\n– Sva moć je koncentrisana u rukama šačice ljudi. S obzirom na to da je to tako, nije moguće ni sankcionisati nepoštovanje odluka US. Stoga umjesto formalno proklamovane vladavine prava, mi na djelu imamo isključivo ispunjavanje uskih partikularnih interesa grupe lidera, koji imaju neograničenu moć i kontrolu nad svim granama vlasti koje bi teoretski trebale biti nezavisne – rekao je Blagovčanin.\nNa pitanje kako riješiti ovaj problem odgovara da je potrebno uspostavljanje sistema podjele vlasti.\n– Važno je osigurati nezavisnost Ustavnog suda kao takvog, umjesto dosadašnje prakse imenovanja stranačkih funkcionera. Naravno, bitan aspekt je sankcionisanje onih koji su odgovorni za neprovođenje odluka. Jednako tako, važno je uspostavljanje principa političke odgovornosti, a to, naravno, nije moguće bez osiguranja fer i poštenih izbora – zaključio je Blagovčanin.\nIZVOR: Vebsajt Srpskainfo, Tanja Vukomanović, 02.03.2020.


PCVesti - HP kupio 3Com\nKOMPANIJA HEWLETT-PACKARD (HP) objavila je da je kupila korporaciju 3Com po ceni od 2,7 milijardi dolara.\nHP će integrisati 3Comove mrežne skretnice, usmerivače i bezbednosna rešenja u svoja postojeća rešenja HP ProCurve, pružajužu tako sveobuhvatnu ponudu za korisnike.\nU kombinaciji sa globalnim dometom kompanije HP, proširena portfolio učvršćuje njihovu strategiju konvergentne infrastrukture, u čijoj je osnovi integracija servera, sistema za skladištenje podataka, mrežne opreme, upravljanja, objekata i usluga. Ova integracija omogućiće korisnicima da pojednostave svoja mrežna okruženja, kao i da postave jedinstvenu osnovu svoje mreže, koja će se prostirati od njenih granica do centra podataka, što će unaprediti pružanje IT usluga.\nPreuzimanje 3Coma omogućava kompaniji HP ponudu Ethernet skretnica, dodaje nova rešenja za usmerivače i značajno jača poziciju u Kini. 3Com takođe donosi bolje bezbednosne mogućnosti za upravljanje mrežama kroz njihovu ponudu TippingPoint portfolio.\n|Search:Find More About HP kupio 3Com|


Izmene u režimu parkiranja ispred vrtića „Pčelica“ | Boom93\nOd ponedeljka 9. septembra, parking mesta u Nemanjinoj ulici, ispred vrtića „Pčelica“ biće uvedena u prvu zonu naplate parkiranja.\nKako je istakla Marija Papović, direktorka JKP „Parking servis“, u Nemanjinoj ulici, ispred vrtića „Pčelica“ doći će do izmene u režimu parkiranja.\n„Iz predškolske ustanove „Ljubica Vrebalov“ su se obratili nama jer roditelji koji dovode decu u vrtić imaju problem sa parkiranjem. Ova lokacija je rešenjem o utvrđenim javnim parkiralištima uvedena u prvu zonu naplate i od ponedeljka 9. septembra počeće naplata parkiranja“, rekla je Papović.\nOna je pojasnila da je za roditelje koji dovode decu u vrtić bitno da za prvi započeti sat parkiranja postoji tolerancija od 15 minuta, tako da neće morati da plaćaju parking dok ostavljaju decu, a obzirom da će ova lokacija biti u sistemu naplate i samim tim će biti povećana frekvencija vozila oni će uvek moći da nađu slobodno parking mesto.\nTanja Lončar, direktorka PU „Ljubica Vrebalov“ je potvrdila da je bilo problema oko parkiranja i rekla da će sada roditelji mnogo lakše moći da se parkiraju kada dovode decu u vrtić i neće se stvarati gužve.\nPored ove novine, uvedena su i bebi parking mesta, za roditelje sa bebama do godinu dana. Parking mesta su rezervisana na dve lokacije, ispred vrtića „Pčelica“ i u ulici Jovana Šerbanovića, ispred Dečijeg dispanzera gde je rezervisano dva bebi parking mesta.\nZahtev za dobijanje kartice za bebi parking mesto, koja će biti besplatna, podnosi se u upravi JKP „Parking servis“. Potrebno je doneti ličnu kartu, saobraćajnu dozvolu i izvod iz matične knjige rodjenih deteta. Kada roditelj dobije nalepnicu u obavezi je da je stavi na vidno mesto u automobilu kako bi konrolori Parking servisa imali uvid prilikom kontrole parkiranih vozila.


Zanatlijama taksa za ozakonjenje 5.000 dinara | Kamatica\nPočetna > vest > Zanatlijama taksa za ozakonjenje 5.000 dinara\nZanatlijama taksa za ozakonjenje 5.000 dinara\nTekst objavljen: 29.02.2016 14:47\nMinistarka građevinarstva, saobraćaja i infrastrukture Zorana Mihajlović izjavila je danas da će zanatlije za ozakonjenje radnji do 100 kvadratnih metara platiti taksu od 5.000 dinara, a ne 250.000 dinara, koliko inače plaćaju komercijalni objekti za istu veličinu.\nKako je kazala ministarka, Zakon o ozakonjenju objekata "živi" i pokazao je da postoje određene stvari koje mogu da se poprave.\nMihajlović je u izjavu Tanjugu ukazala da zanatlije neće biti posmatrane kao komercijalni objekti, već kao proizvodni, te da će za ozakonjenje radnji do 100 kvadratnih metara platiti taksu od 5.000 dinara, a ne 250.000 dinara.\n"Kad kažem zanatlije, mislim na obućare, poslastičare, frizere... sve zanate. Ovo je i poziv svima njima da ozakone svoje objekte", poručila je Mihajlović.\noporezivanje cena legalizacije zanatlije zakup nepokretnosti


Imali smo intenzivne i plodne pregovore u mnogim oblastima kulturnih odnosa. Srpska i mađarska kultura i istorija su povezane na više tačaka, njihovo upoznavanje je važno za oba naroda – istaknuto je na skupu.\nMaja Gojković je na samom događaju istakla da Mađarsku vide kao primer u oblasti filmske industrije, i da bi zajednička istorija mogla biti dobra tema za mnoga zajednička dela. Na polju zaštite nasleđa u značajnoj meri računamo na mađarsko iskustvo i predložili smo da se intenzivna kulturna saradnja proširi i na područja južno od Vojvodine i Beograda, ukoliko to dozvoli epidemijska situacija - rekla je ministarka kulture Srbije.\n„Važna tema, o kojoj smo takođe razgovarali je i zaštita kulturnog nasleđa, kako u Srbiji, tako i u Mađarskoj. Potrebni su nam stručnjaci, pomoć, razmena iskustava, posebno u vezi sa renoviranjem vila, dvoraca i letnjikovaca u Srbiji. Dogovorili smo se da naredni put izađemo sa konkretnim planom, kako bi mađarska vlada mogla da učestvuje u tome, ali smo razgovarali i o projektima iz oblasti zaštite kulturnog nasleđa u Vojvodini, za koje pomoć može pružiti Vlada Mađarske. Na našem sledećem sastanku, koji će uskoro biti u Srbiji, možemo potpisati sporazum o saradnji u oblasti zaštite kulturnog nasleđa."\nSrpska i mađarska kultura i istorija su povezane na više tačaka, njihovo upoznavanje je važno za oba naroda - naglasio je na samom događaju Mikloš Kašler. On je istakao da i Mađarska i Srbija imaju znanje i kapacitete u oblasti filmske produkcije, koje obe zemlje mogu dobro iskoristiti. On je dodao da je bilo reči o saradnji u oblastima izvođačke umetnosti, pozorišta, popularne i klasične muzike. On je objasnio da postoji mogućnost da se u Vojvodini restauriraju spomenici i stari dvorovi, uključujući i srednjovekovnu crkvu Arača. Razgovarali su i o tome na koji način mogu da neguju srpske kulture uspomene i crkvene objekte u Mađarskoj. Svečano smo otkrili spomenik Janoša Hunjadija između Beograda i Zemuna, a srpska je potreba da se u Budimpešti postavi spomenik svetski poznatom naučniku Nikoli Tesli - rekao je mađarski ministar za ljudske resurse.


Centralna banka Norveške je snizila referentnu kamatnu stopu na istorijski minimum kako bi se uhvatila u koštac sa posledicama pada cena nafte, javlja Bloomberg.\n"Kamatna stopa na prekonoćne pozajmice je snižena za 25 baznih poena na 0,75 odsto. Perspektive rasta norveške privrede su oslabile, a projektovano je da će inflacija dodatno pasti", navodi se u saopštenju guvernera centralne banke Ujstajna Olsena.\nPosle labavljenja monentarne politike u junu, Olsen je nagovestio da postoji 70 odsto šansi za dodatno rezanje kamatne stope na jesen. Od tada, cene nafte su pale za oko 25 odsto, što je oko sedam odsto oborilo vrednost norveške krune prema evru.\nKako ocenjuje Bloomberg, kolaps cena nafte već uzima danka u privredi Norveške "teškoj" 500 milijardi dolara, pa je tako rast bruto domaćeg proizvoda zemlje u drugom kvartalu usporio na 0,2 odsto, a nezaposlenost je na najvišem nivou od 2006. godine, pošto su naftne kompanije ukinule više od 20.000 radnih mesta.


Jeremić: Nikad nećemo priznati jednostrano proglašenu nezavisnost\nVlada Srbije ima jasan stav da nikada neće priznati jednostrano proglašenu nezavisost Kosova i da rešenje treba pronaći kroz dijalog i pregovore između Beograda i Prištine, rekao je šef srpske diplomatije Vuk Jeremić za Bi-Bi-Si.\nOn je naveo da ta rezolucija treba da razreši i pitanje da li deklaracija kojom je Priština proglasila nezavisnost od Srbije daje državnost Kosovu.\nJeremić je upozorio da će slučaj jednostrano proglašene nezavisnosti Kosova podstaći secesionističke grupe da povuku sličan potez, što predstavlja ozbiljan presedan za celi svet.\nOn je rekao da treba razgovarati i o tome da li neko može ili ne da jednostrano izmeni granice međunarodno priznatih članica UN.\nNa pitanje da li bi podela Kosova bio prihvatljiv kompromis Jeremić je rekao da „svako rešenje mora da bude deo kompromisa“ i da se mora sesti za sto da bi se dijalogom rešavali problemi.


f Sanacija lozničke deponije - Arhus Centar Subotica\nSanacija lozničke deponije\nLozničko javno komunalno preduzeće "Naš dom" u narednih nedelju dana završiće ovogodišnje radove na sanaciji gradske deponije smeća koja se prostire na devet hektara.\nProšle godine sanirana su četiri hektara, a ove godine bice sanirana još dva i po hektara gradskog smetlišta, saopšteno je iz tog preduzeća.\nSanaciju prva četiri hektara deponije finansirali su Fond za zaštitu životne sredine sa 27 miliona dinara i Gradska uprava sa 25 miliona, a ove godine izdvojeno je 19 miliona dinara, 16 je dobijeno iz gradskog budžeta, dok je tri miliona dinara obezbedilo samo preduzeće.\nRanije je planirano da izgradnja nove deponije u Loznici i u tri susedne opštine - Ljuboviji, Malom Zvorniku i Krupnju, počne 2011. godine, ali je taj rok produžen zbog odlaganja odluke o mestu na kojem će biti ta deponija.\nSkupština Grada Loznice je 9. oktobra 2012. godine odlučila da Regionalna sanitarna deponija bude na Krivića adi, u priobalju Drine, kod sela Lipnički Šor.\nOčekuje se da ove godine bude pripremljena projektno-tehnička dokumentacija za buduću deponiju.


Forum beogradskih gimnazija odgovorio Šarčeviću: Za zdravlje dece su odgovorni direktori, a ne ministar! – Gerila\nGerila > Društvo > Forum beogradskih gimnazija odgovorio Šarčeviću: Za zdravlje dece su odgovorni direktori, a ne ministar!\nForum beogradskih gimnazija odgovorio Šarčeviću: Za zdravlje dece su odgovorni direktori, a ne ministar!\nobjavljeno na Mar. 13, 2020 u 5:40 pm\nForum beogradskih gimnazija osudio je današnju izjavu ministra Šarčevića, kojom najavljuje kažnjavanje direktora gimnazije u Čačku i osnovne škole iz Beograda, ocenivši je “ishitrenom i neprilagođenom okolnostima u kojima se nalazimo”.\n“Premda uvereni da je današnja izjava ministra Šarčevića rezultat napetosti i pritiska pod kojim se celokupno društvo nalazi posle pojave virusa kovid 19, smatramo da najavom kažnjavanja direktora navedenih škola ministar ne doprinosi smirivanju situacije, već naprotiv dodatno podiže tenzije“, navodi se u saopštenju Foruma beogradskih gimnazija.\nIz Foruma beogradskih gimnazija poručuju i da su ubeđeni da potezi njihovih kolega nisu bili motivisani željom da se prekrše procedure, već da se hitro reaguje shodno situaciji u kojoj se nalazimo.\n„Najzad, želimo da naglasimo da za bezbednost, sigurnost i zdravlje dece nisu odgovorni ni ministar, ni školski odbori već direktori“, ističe se u saopštenju.\n„Zbog svega navedenog smatramo da su u ovom slučaju direktori Gimnazije u Čačku i osnovne škole u Beogradu postupili po savesti, svesni da će mogućim kršenjem procedura, za koje ministar sada najavljuje sankcije, zaštiti pre svega interes svojih učenika“, zaključuju iz Foruma beogradskih gimnazija.\nPodsetimo, Šarčević je najavio sankcije za one direktore koji su na svoju ruku, iz preventivnih razloga, zatvorili škole kako bi sprečili širenje covid19 poznatijeg kao koronavirus.\n“Razumem i strah i paniku, ali svako mora da poštuje procedure i zakone, a ne kao što su to uradili u “Miki Petroviću Alasu” u Beogradu i u gimnaziji u Čačku – sedeli uveče i gledali šta da rade”, rekao je Šarčević za Kurir.\nBroj zaraženih koronavirusom u Srbiji porastao na 35


Mnogi ugostitelji u Srbiji prestali da rade od 22 sata - BIGportal.ba\n26 Oktobra, 2021 26 Oktobra, 2021 090\nKažnjavanje onih koji borave u zatvorenim ugostiteljskim objektima, a nemaju kovid propusnicu počelo je sinoć, a pomoćnik ministra zdravlja za inspekcijske poslove Goran Stamenković kaže da je u lokalima koji su radili poslije 22 sata uglavnom poštovana obaveza posjedovanja kovid propusnica i da su građani najčešće imali sertifikat o vakcinaciji.\nStamenković je, gostujući na RTS-u, rekao da su mnogi ugostiteljski objekti sami ograničili radno vrijeme i prestali da rade od 22 sata, te da je ta slika zabilježena širom Srbije, od Vranja do Subotice.\n“Da li to govori da su poslodavci nespremni zbog svojih zaposlenih koji možda nisu vakcinisani, to ćemo videti. Mislim da to nije opravdanje, da se o ovome dosta dugo već priča i da je bilo vremena za dobre pripreme”, rekao je Stamenković.\nIstiče da se obaveze prema državi moraju poštovati jer je, dodaje, ovo važna protivepidemijska mjera.\n“Potrebno je da nam budu partneri. Ne da ih kažnjavamo, nego da obezbede uslove, da poštuju kovid sertifikat i da svi ili budu vakcinisani ili budu provereni, da bismo sprečili kovid 19 i ovo opterećenje zdravstvenog sistema”, rekao je Stamenković.\nKako je rekao, u toku prošle nedjelje bilo je više od 21.000 nadzora, što je, kaže, skoro za 85 odsto više nego početkom mjeseca.\nDodao je da je broj prekršajnih naloga povećan skoro tri puta, te da je samo prošle nedjelje pisano skoro 500 prekršajnih naloga.\n“Duplo je povećan broj prekršajnih naloga izrečenih ugostiteljskim objektima, a i dalje se krše mere. Čak 22 pravna lica i preduzetnika je kažnjeno, nemali broj u trgovinskim objektima – 32 vlasnika, odnosno pravna lica, od 198 prekršajnih naloga, tu su i korona redari”, rekao je Stamenković.


Gde su bili prvi semafori u Beogradu? - Dnevni list Danas\nBeograd kakav malo poznajemo\nGde su bili prvi semafori u Beogradu?\nOdržavanje i nadgledanje svih semaforskih uređaja u glavnom gradu vrši preduzeće „Beograd put“, koje je osnovano 1953. kao Tehnička sekcija u Upravi za puteve grada Beograda.\n0Piše: B. Cvejić 18. juna 2017. 08.00\nIste godine kada je i ovo preduzeće počelo sa radom, izvršena je prva semaforizacija postavljanjem semafora na raskrsnici Ulice kralja Milana i Kneza Miloša. Nakon četiri godine, već 1957. Beograd je imao četiri semaforizovane raskrsnice sa 16 semafora. Grad je u to vreme imao nešto manje od pola miliona stanovnika, skoro šest hiljada motornih vozila i 1.500 ulica.\nPrva sinhronizacija svetlosne signalizacije, takozvani „zeleni talas“, izvršena je u Beogradu 1965. u ulici Kneza Miloša, na potezu od Mostarske petlje do Ulice 29. novembra. Cilj uspostavljanja „zelenog talasa“ bio je poboljšanje protočnosti i veće bezbednosti u saobraćaju, pošto se broj vozila vremenom sve više povećavao.\nNa beogradskim ulicama, sem „običnih“ semafora, saobraćaj regulišu i 20 ekoloških semafora, više desetina semafora sa zvučnim signalom za zeleno svetlo namenjenih slepima, kao i semafora sa tasterima za zeleno svetlo za pešake. Ekološki semafori postavljeni su na mestima gde crveno svetlo na semaforu traje više od sto sekundi, tako da vozači mogu da isključe motor dok čekaju signal za polazak. Ovi semafori za cilj imaju smanjenje buke i zagađenja na takvim mestima, kao i podizanje ekološke svesti vozača. Ovaj ekološki uređaj prvi put je postavljen na raskrsnici ulica 29. novembra i Cvijićeve. Vozači su se, kako tvrde u preduzeću „Beograd put“, u početku pridržavali pravila i gasili motore svojih vozila, dok je danas mnogo manje takvih.\nSavremena tehnika za upravljanje saobraćajem primenjivana je oduvek u Beogradu. Tako je još 1971. zona Slavija bila opremljena nemačkom opremom koja je tada, kako se smatra, bila naprednija od minhenskog sistema. Naime, primenjivano je merenje svih bitnih parametara za automatski izbor programa rada semaforskih uređaja, modifikovanje zelenog svetla, merenje brzine u saobraćaju, a u posedstvu je bilo i 102 detektora za takozvano „brojanje saobraćaja“.\nU Beogradu sa više od četiri hiljade ulica danas, prema podacima „Beograd puta“, postoji više od 500 semaforizovane raskrsnice, kao i skoro devet hiljada lanterni, odnosno delova uređaja koji pokazuju svetlosne signale. Danas je u upotrebi sistem za daljinsko upravljanje i nadgledanje raskrsnica, koji omogućava nadgledanje, pristup svim uređajima u sistemu i mogućnost promene režima rada putem Interneta.


Društvena odgovornost - Unija Grupa doo\nUnija Grupa doo > Društvena odgovornost\nVodimo se idejom da nema iskrenog odnosa u poslovanju bez društvene odgovornosti. Kao što se trudimo da se svaki pojedinac u našem kolektivu razvija, isto želimo da prenesemo i na druge. Naš cilj je uspeh, a do njega se stiže ako vlada međusobno poverenje, razmena ideja, kreativnost i na kraju, ali podjednako važno – zadovoljstvo.\nŽelimo da doprinesemo ekonomskom razvoju svojih klijenata, pa tako i naše zemlje. Verujemo da pojedinac može da promeni stvari, počevši od sebe. Ukoliko se uključi više pojedinaca, koji imaju volju i znaju kako, rezultat neće izostati.\nNaša energija usmerena ka kontinuiranoj borbi za više ciljeve i zajedničko dobro društva. Kroz brojne donatorske i humanitarne aktivnosti uvek težimo ka razvoju lokalne zajednice i održavanju društvene stabilnosti.\nVek u kome živimo već je doneo mnoge inovativnosti, ali mnogi još uvek ne znaju kako da iskoriste sve prednosti ovoga. Unija grupa je tu da primeni moderne alate i tehnologije, u koje će uputiti i svoje klijente i tako proširiti mrežu ovih iskustava.\nSmatramo da kontakte ne treba čuvati za sebe, nego ih je važno deliti. Tu smo da vas povežemo i sa onima sa kojima delite iste interese. Na taj način ojačavamo poslovnu mrežu, koja će osigurati uspeh za sve.


Telekom Srbija: Nameštaljka sa kioska : Nadlanu.com\nTelekom Srbija: Nameštaljka sa kioska\nObjavljeno 11. sep 2013. / 12:00:15\nOvim rečima Predrag Ćulibrk, generalni direktor „Telekoma Srbija“, odgovara na napise u pojedinim medijima, u kojima se domaći operator u vlasništvu države dovodi u vezu sa kriminalnim klanovima.\nPovod za javno obraćanje prvog čoveka „Telekoma“ u utorak su napisi da je „Telekom“ potpisao ugovor o distribuciji elektronskih dopuna za telefone sa firmom „DTM investments“, u čijem osnivanju je, kako se navodi, učestvovao i Nikola Dimitrijević, koji je pravosnažno osuđen za pranje novca Darka Šarića.\nĆulibrik ističe da je stoprocentni vlasnik i direktor firme „DTM investment“ Vlada Mijailović, koji nije pravosnažno osuđivan, procesuiran, niti je protiv njega ikada vođen krivični postupak, a da ta kompanija već nekoliko godina uspešno posluje u Srbiji i regionu. To je, prema Ćulibrkovim rečima, jedini preostali distributer koji ima tehnologiju, znanje, iskustvo da ispuni visoke kriterijume „Telekoma Srbija“.\nVLASNIK „Centrosinergije“ je, prema podacima Agencije za privredne registre, preduzeće „Centroštampa holding“ koja posluje u okviru „Centroproizvoda“. Zvanični vlasnici „Centroproizvoda“ su Darko Bajčetić sa 0,06 odsto i „Properti plus“ iz Lihtenštajna.\n„„Telekom“ nije istražni organ“, ističe Ćulibrk. „Ovo je čista nameštaljka. Najveći problem je što određeni pojedinci nemaju više podršku predstavnika države kao što su je imali ranije. To je pozadina svih ovih napada. Ugovor sa „Centrosinergijom“ sklopljen je u decembru 2011. godine i dalje se poštuje. „Telekom Srbija“ godišnje po osnovu tog ugovora „Centrosinergiji“ isplaćuje šest miliona evra za usluge. Odredbe ugovora se i dalje poštuju, ali „Telekom“ želi da uvede još jednog distributera.“\nĆulibrk je zapitao i zašto mediji koji objavljuju tekstove protiv „Telekoma“ nisu o tome pisali u vreme prethodnog rukovodstva, kao ni o činjenici da je tadašnja Vlada Srbije 2011. godine svojim zaključkom direktno preporučila sklapanje ugovora sa „Centrosinergijom“.\nPrvi čovek „Telekoma“ javno je upitao i zašto do sada niko nije pisao o tome kako je „Centosinergija“ postala jedini distributer pripejd dopuna u MTS.\n„Nije se pisalo ni o tome kako je u periodu od 2009. godine, kada je kompanija „Futura“ danas u sastavu „Centrosinergije“ otišla u stečaj, do decembra 2011. godine, kada je potpisan ugovor o generalnoj distribuciji sa „Centrosinergijom“, dug „Future prema „Telekomu“ porastao sa 446 miliona dinara na blizu dve milijarde dinara“, navodi Ćulibrk. „Osim toga, ugovorom o generalnoj distribuciji sa „Centrosinergijom“ prestalo je da radi tridesetak manjih ili većih distributera koji su dobrim delom ušli u sastav te kompanije, a čiji su predstavnici pisali tadašnjem predsedniku države tražeći zaštitu svojih interesa.“\nOn je pozvao nadležne organe da još jednom provere kompaniju „DTM investment“ i zapisao se zašto samo Telekom ima problem zbog saradnje sa tom kompanijom, ali ne i druge firme u regionu.\nMedijima je, posle konferencije za medije u utorak, dostavljen deo iz otvorenog pisma „Centrosinergije“ direktoru „Telekoma Srbija“, u kom se najavljuju krivične prijave protiv Ćulibrika i odgovornih lica u kompaniji, u slučaju da se i dalje nastavi sa „poklanjanjem distribucije firmi ‘DTM investment’“.\npredrag ?ulibrktelekom srbija


Kraj partnerstva Alitalije sa kompanijom Air France-KLM - Aviokarta.net\nVesti » Kraj partnerstva Alitalije sa kompanijom Air France-KLM\nKraj partnerstva Alitalije sa kompanijom Air France-KLM\nAlitalia neće obnoviti saradnju sa Air Franceom i KLM-om nakon što postojeći sporazum između ovih kompanija istekne u januaru 2017, saopštio je izvršni direktor italijanskog avioprevoznika Silvano Cassano.\nOn je rekao da je sporazum o partnerstvu na transatlantskim rutama između Alitalije sa jedne i kompanije Air France-KLM sa druge strane u sadašnjim okolnostima više ne doprinosi Alitaliji ni na koji način.\n"Sporazum nam više ne donosi nikakvu dobrobit ni na komercijalnom niti na strateškom planu", rekao je Cassano.\nOvaj krovni sporazum koji je obuhvatao brojne sporazume o prevozu putnika i robe, zajedničkoj prodaji i nastupu na tržištu se ne uklapa u plan obnove kompanije uz pomoć novog strateškog partnera i vlasnika Etihad Airwaysa.\nKako je Cassano naveo sporazum koji je potpisan 2009. godine je proizvod jednog drugačijeg vremena i odnosa snaga i napravljen je na štetu Alitalije, koja je tada bila slaba, a u korist drugog partnera (Air France-KLM). Takav sporazum onemogućava Alitaliju da restruktuira svoju mrežu linija i da postigne održivost sopstvenog poslovanja. Cassano je, međutim, naglasio i da će Alitalia ostati otvorena za svaku dalju saradnju sa Air Franceom i KLM-om i da će se podržati nove razgovore koji bi za cilj imali postizanje nekog drugog rešenja prihvatljivog za sve strane.\nFoto: Kabinsko osoblje Air Francea, KLM-a i Alitalije, sa stjuardom Delta Air Linesa sa kojom sarađuju na letovima ka Severnoj Americi


MUP RS: Policija više neće dozovoliti okupljanja grupe "Pravda za Davida" | BL Portal\nMUP RS: Policija više neće dozovoliti okupljanja grupe “Pravda za Davida”\nPolicijski službenici Policijske uprave Banja Luka,zbog nepridržavanja obaveza propisanih Zakonom o javnom okupljanju RS, na prijavljenom skupu za dan 30.12.2018. godine, te činjenja prekršaja po Zakonu o javnom redu i miru, Zakonu o javnom okupljanju i Zakonu o osnovama bezbjednosti saobraćaja na putevima u BiH i postojanja sumnje da su izvršena i određena krivična djela, lišili su slobode određeni broj lica, dok se za određenim brojem lica traga.\nZbog učestalog narušavanja javnog reda i mira, vršenja krivičnih djela, sprječavanja normalnog odvijanja saobraćaja te nepoštovanja Zakona o javnom okupljanju RS, sva buduća javna okupljanja grupe „Pravda za Davida“ će biti spriječena i prekinuta u skladu sa Zakonom o javnom okupljanju RS, a učesnici takvog javnog okupljanja će biti sankcionisani u skladu sa zakonom, saopšteno je iz MUP RS.\nRaspisana potjernica za Davorom Dragičevićem i još 4 osobe https://t.co/S7qAxRg3Wz\n— BL Portal (@Banja_Luka_Info) 31. prosinca 2018.\nVojni policajci neće dozvoliti rušenje Srpske i institucija\nAleksandar Gluvić, jedan od pet traženih iz “Pravde za Davida”, javio se policiji\nŠta donosi najavljena reforma visokog obrazovanja?\nGrađani Banjaluke predlažu strože kazne i više policijskih patrola\nOgnjen Kuzmić ustao iz kreveta, šeta i šali se sa svima


Tači: Kosovo ima samo jedan pravac, članstvo u EU\n"Kosovo ima samo jedan pravac, članstvo u EU", kazao je predsednik Kosova Hašim Tači na sastanku sa novim šefom Kancelarije EU na Tomašom Sunjokom, saopšteno je iz predsedničkog kabineta.\nTomaš Sunjog i Hašim Tači (Foto predsedništvo)\nTači je novom šefu Kancelarije EU na Kosovu poželeo dobrodošlicu i uspeh u novom poslu.\n"Kosovo ima samo jedan pravac, članstvo u EU", kazao je Tači i izrazio volju institucija da neprekidno rade u tom pravcu.\n„Mnogo je postignuto, ali ostaje još mnogo toga da se uradi“, rekao je Tači.\nŠef Kancelarije EU na Kosovu Tomaš Sunjok najavio je nove projekte EU, "posebno one sa naglaskom na prevazilaženju ekonomske krize izazvane pandemijom virusa kovid-19", ističe se u saopštenju.\nTači je uverio ambasadora Sunjoka da će imati punu podršku i saradnju institucija Kosova u sprovođenju projekata "koji Kosovo približavaju Evropskoj uniji", zaključuje se u saopštenju.\n29.09.2020 U Plemetini napadnuto srpsko dete (1139)


30-12-2018 14:01 Izdvojeno Srbija Politika\nPredsednik Srbije Aleksandar Vučić ukazao je danas, povodom izjave Ramuša Haradinaja da nestaju granice između Kosova i Albanije, da će Albanci pokušati da celu međunarodnu zajednicu dovedu do svršenog čina.\n"Meni je jasno da će oni da grade svoj plan. Kada krajem marta budu izbrisali granice tada će ukinuti takse prema centralnoj Srbiji i reći da su spremni da razgovaraju, ali sa drugačije pozicije, ujedinjenog Kosova i Albanije", kazao je Vučić u izjavi novinarima.\n"Vidim koliko smeta snažna Srbija. Kada pogledam one u Hrvatskoj, to je nadrealno šta oni pišu i govore, nema veze sa realnošću. Ali razumete zašto to rade jer nekima od njih ne odgovara jaka Srbija, želeli bi da je vide slabu kao do skora. Nemate šta da se ljutite na to", objasnio je on.\nRekao je i da aktuelno stanje stvara velike probleme i da je neophodno da se vlasti bame s tim, i ne mogu da se bave šetnjama, već poslom.\nNa pitanje da li je kontaktirao svetske lidere u vezi aktivnosti Albanaca Vučić je upitao direktora Kancelarije za KiM Marka Ðurića da li se seća koliko je samo u poslednja dva tri dana ukazivano na to.\n"Kada god pozovete dobijete uvek isti odgovor. Koga god dobijemo od velike zapadnoevrospke politike, ali i sveukupne zapadnjačke politike, i kažete koja će vaša reakcija da bude odgovor je: ''baš smo iznenađeni, nismo videli to poslednje na šta nam ukazjujete. Hvala što ste nas obavestili, reagovaćemo u skladu sa svojim mogućnostima i kapacitetima''. Posle toga najčešće dobijete jedno veliko ništa", rekao je on.\n"Zamislite da mi to radimo sa RS. Pre neki dan neki su govorili da pravim rat sa Dodikom protiv nekog. Kada sam to radio, osim da što nisam dozvoljao da Srbija bude ponižena. Očigledno za neke ljude ne postoji i nikada Srbija ne može da bude toliko mala koliko se oni nje plaše da bude uspravna, ponosita i normalna zemlja", rekao je on.\n"Vi ste uvek na KiM gde god da se nešto teško desi. Od vas čujemo šta se događa na KiM i to je naša obaveza", rekao je on.\nU Srbiji niko nikada neće nikoga "vrteti na ražnju"\n"Mislite da je to lep govor, mislite da je to u redu? Da li je to demokratija, to je to za šta se zalažete - ''fašitički vepru na ražnju ćeš se peći'' ", upitao je on.\nNa pitanje novinara kada je to tačno opozicija od njega tražila raspisivanje izbora, on kaže:\n"Pa, ja im nudim. Računam da kada su tako moćni i snažni da žele izbore, to je valjda prirodni zahtev opozicije da hoće izbore, ne mislite valjda da treba da postoji neko drugo mesto gde ljudi treba da broje svoje ideje, programe , planove...", rekao je Vučić.\n"Ja bih voleo da čujem argumente da su ti tajkuni Đilas, Jeremić i ostali obezbedili ras od 5,5 odsto a ne od minus 3,1 ali kad čujem argument - okretaćemo vas na ražnju - onda mi je sve jašno i kakvi su argumenti i kakvi su oni koji ih zastupaju", rekao je on.\nVučić: Neka govore svi šta hoće, a narod nije ćorav, sve razume\n"Samo pustite neka svi govore šta hoće, a nije narod ćorav, sve vidi i razume. Nemam apsolutno ništa protiv toga da svako govori šta mu je volja i želja. Jedino, čini mi se da može i egzaktno da se preboroji koliko ih je na protestu, ali to nekima ne odgovora. Ali, ne mislim da je to suština", poručio je.\n"Ako hoće izbore - imaju izbore, ako neće, takođe, i to je dobro, to znači šetnja i protesti i to uvek podržavam", kazao je Vučić.\n"Vidno narušneog zdravlja u redu, to najbolje govori o moralu čoveka koji je to izgovorio. LJudi neretko o sebi najbolje govore, nego opisujući druge", zaključio je.\nPročitajte OVDE kakvu je to poruku poslao Putin iz Moskve.\nBILA JE SVEDOK ŠIPTARSKOG ZULUMA I STRADANJA SRPSKOG NARODA: U manastiru u Đakovici sahranjena baka Nada, voljena među kosmetskim Srbima


U RS neradnih deset dana januara\nAleksandar Šiljković, Biro Vlade RS za informisanje:\n«U toku januara praznuju se pravoslavni Božić 6., 7. i 8. januara, Dan Republike 9. januara, srpska Nova godina 14. i 15. januara, Bogojavljanje 19. januara i Sveti Sava 27. januara. Vlada RS-a je na sjednici od 21. 12. 2006. godine donijela poseban zaključak kojim se povodom Međunarodne nove godine praznuje 1. i 2. januar 2007. godine.»\nOsim ovih, praznični dani su i Prvi srpski ustanak, Vaskrs, Duhovi, Međunarodni praznik rada i Vidovdan. Veliki broj prazničnih dana, posebno u januaru, odražava se i na priliv sredstava u budžet, kaže Radmila Mihić, iz Ministarstva finansija RS-a:\n«U januaru se taj broj neradnih dana u svakom slučaju uzima u obzir kad se planiraju prihodi i plan ide na niži priliv prihoda u odnosu na neke druge mjesece.»\nOvo je potvrdio i Ratko Kovačević, portparol Uprave za indirektno oporezivanje:\n«Za prvi kvartal, odnosno za prva tri mjeseca planirano je u principu da se prikupi najmanje prihoda po osnovu indirektnih poreza, a možda je i osnovni razlog upravo veliki broj praznika u tom periodu.»\nOdavno je trebalo donijeti novi zakon, na šta RS obavezuje i odluka Ustavnog suda BiH. Pokušaj da se zakon izmijeni 2005. godine propao je jer su, nakon njegovog usvajanja, u entitetskom parlamentu pitanje vitalnog nacionalnog interesa postavili Bošnjaci i Hrvati, nezadovoljni što je u praznike uvršten i 9. januar, Dan Republike.\nStav o ovom pitanju nije se promijenio ni danas, kaže Muharem Murseilović, poslanik Stranke za Bosnu i Hercegovinu u entitetskom parlamentu:\n«Nemoguće je slaviti neke praznike koji nas podsjećaju na najtamnije vrijeme u posljednjih 20 godina.»\nObilježavanje 9. januara kao Dana Republike neprihvatljivo je i za hrvatski narod. Tomislav Tomljanović, delegat iz reda hrvatskog naroda u Vijeću naroda RS-a:\n«Pa, u principu je sporno, jer sve to što je doneseno jednostrano, dakle od strane jednog naroda trebalo bi razmotriti.»\nPotpredsjednik Stranke demokratske akcije Sadik Ahmetović:\n«Vijeće ministara treba predložiti Parlamentarnoj skupštini BiH zakon o praznicima koji će važiti na cijelom području BiH. Mislim da je ovakvo stanje, kakvo jeste sada u BiH, vrlo haotično i imamo vrlo veliki broj neradnih dana. Nema nigdje u svijetu da ovako mala država, sa ovako slabim standardom, sa ovakvom ekonomijom toliko praznuje.»\nU Srpskoj demokratskoj stranci ne vide ništa sporno u sadašnjem zakonu. Predsjednik SDS-a Mladen Bosić:\n«RS ima već svoje praznike koji su prihvaćeni u narodu i koje narod osjeća kao svoje i svaka promjena takvih praznika, kao i promjena simbola, izaziva i emotivne reakcije. Mi smo učestvovali u pravljenju ovog zakona o praznicima i ne vidimo da je on u suštini problem za bilo koga, osim stalnih pokušaja da se sve na nivou BiH centralizuje i unifikuje.»\nIz ovako suprotstavljenih stavova teško da će se uskoro doći do dogovora kako o entitetskom zakonu, tako i o državnom zakonu o praznicima.


Gradski štab za vanredne situacije: Formirana Komisija za štete nastale u oblasti poljoprivrede - Užice Oglasna Tabla\nGradski štab za vanredne situacije: Formirana Komisija za štete nastale u oblasti poljoprivrede\nјун 14, 2018 046\nVremenska nepogoda je dovela do značajnih oštećenja na putnoj infrastrukturi, konkretno podizanja asfalta u par gradskih ulica. Došlo je do pada nekoliko stabala drveća, odrona, prodora vode u podrumske prostorije stambenih jedinica, kao i poslovne prostore u užem centru grada. Značajnija oštećenja evidentirana su i na mreži kišne i fekalne kanalizacije, na kojima je JKP „Vodovod“, po prijavi građana i izlaskom na teren, u kratkom roku saniralo posledice.\nNajveće štete pretrpeli su poljoprivredne kulture pošto je grad u okolnim selima u velikoj meri uništio useve, posebno zasade malina,.\nZa vreme trajanja i nakon nevremena ekipe javnih preduzeća i dežurnih službi u gradu bile su u pripravnosti i na terenu, i u kratkom roku su uspele da saniraju nastale posledice.\nMalena Užičanka Jovana Krejović pobednica Olimpijade u mentalnom računanju (VIDEO)


Beograd -- Predsednik Nacionalnog saveta za saradnju sa Haškim tribunalom Rasim Ljajić smatra da EU treba da bude saveznik Srbije u nastavku evropskih integracija. "Mi samo tražimo od Evropske unije da se odmrzne primena Prelaznog trgovinskog sporazuma...\nGlavni tužilac Haškog tribunala Serž Bramerc izjavio je juče na sednici Saveta bezbednosti UN da dva preostala haška optuženika, Ratko Mladić i Goran Hadžić, moraju da budu uhapšena što pre. - Hapšenje Ratka Mladića i Gorana Hadžića ostaje najviši prioritet u radu Tribunala - rekao je Bramerc pred ...\n"U Bramercovom izveštaju se nalazi niz pozitivnih elemenata, ali jasno stoji da nema pune saradnje. Za primenu Sporazuma o stabilizaciji i pridruživanju neophodna je puna saradnja s Tribunalom, za šta je najbolji dokaz hapšenje Ratka Mladića.\nHag, Njujork, Beograd -- Bez obzira na suštinski pozitivan izveštaj Serža Bramerca, Holandija neće promeniti svoj stav po pitanju evropskih integracija Srbije, saznaje B92. Podsetimo, glavni haški tužilac Serž Bramerc u juče podnetom izveštaju Savetu bezbednosti UN, naveo je da su srpske vlasti ...\nBramerc: Hapšenja i dalje proritet\nBeograd, Hag, Brisel, Njujork -- Saradnja Srbije sa Hagom je poboljšana, važno je što pre uhapsiti Mladića i Hadžića, rekao glavni haški tužilac Serž Bramerc u Savetu bezbednosti. Šef Nacionalne kancelarije za saradnju sa Tribunalom u Hagu Rasim Ljajić je za B92 ponovio da misli da izveštaj neće ...\nNema pozitivne ocene, nema puta u EU\nSerž Bramerc, glavni haški tužilac, neće danas u Njujorku predati Savetu bezbednosti pozitivnu ocenu o saradnji Srbije sa Tribunalom u Hagu. Iako će njegov izveštaj biti pozitivno intoniran, krajnje izbalansiran i korektan, on neće omogućiti Srbiji primenu sporazuma o asocijaciji i pridruživanju.\nFerhagen: Hapšenje Mladića dokaz pune saradnja sa Hagom\nZa Holandiju je hapšenje optuženog Ratka Mladića najbolji dokaz pune saradnje Srbije sa haškim Sudom i sve članice Evropske unije će prosuditi da li je to postignuto pošto se danas čuje izveštaj haškog tužioca Serža Bramerca Savetu bezbednosti UN.\nIzveštaj nedovoljan za Holandiju\nBeograd -- Izveštaj glavnog tužioca Haškog tribunala Serža Bramerca o saradnji Srbije sa Haškim sudom realan je, smatra predsednik saveta za saradnju s Hagom Rasim Ljajić. Rasim Ljajić smatra, ipak, da današnji izveštaj tužioca Serža Bramerca o saradnji Srbije sa Tribunalom neće promeniti stav ...\nAnalogija hrvatskog slučaja iz 2004. godine upućuje na zaključak da bi relativno pozitivan izveštaj Serža Bramerca, glavnog tužioca Haškog tribunala, Savetu bezbednosti UN 12. decembra (kojim, sticajem prilika, u decembru predsedava upravo Hrvatska) mogao da pokrene lančanu reakciju i donekle ubrza ...\nBalkenende: Prerano je komentarisati Bramercov izveštaj\nHolandski premijer Jan Peter Balkenende izjavio je danas u Briselu da je prerano razgovarati o izveštaju glavnog tužioca Haškog tribunala Serža Bramerca s obzirom da će on tek sutra biti predstavljen Savetu bezbednosti UN u Njujorku.\nŽbogar: Možda rešenje sa Holandijom\nNovi Sad -- Šef diplomatije Slovenije kaže da će, ako izveštaj o saradnji Srbije sa Hagom bude pozitivan, "prijatelji Srbije pokušati da pronađu neko rešenje s Holandijom". Novoizabrani ministar spoljnih poslova Slovenije Samuel Žbogar je za novosadski "Dnevnik" rekao da su sve članice Evropske ...\nSolana: Sve zavisi od izveštaja Bramerca\nIzveštaj Serža Bramerca, glavnog tužioca Tribunala u Hagu, koji će razmatrati Savet bezbednosti UN, mogao bi da omogući Savetu ministara EU da odmrzne prelazni sporazum sa Srbijom, izjavio je juče visoki predstavnik Evropske unije za spoljnu politiku i bezbednost Havijer Solana u intervjuu Tanjugu.\nŽbogar: Postoje šanse za omekšavanje Holandije\nNovoimenovani ministar spoljnih poslova Slovenije Samuel Žbogar izjavio je da će u slučaju pozitivnog izveštaja o saradnji sa Haškim tribunalom tužioca Serža Bramerca "prijatelji Srbije pokušati da pronađu neko rešenje s Holandijom".\nSolana: Na dobrom ste putu\nBeograd -- Visoki predstavnik EU Havijer Solana očekuje da će Srbija uskoro dobiti status kandidata za članstvo u EU i nada se odmrzavanju dva sporazuma Srbija-EU. On je kazao da je "došlo vreme" da Srbija ubrza svoj hod na evropskom putu.\nMladić i reforme uslov za EU\nBrisel, Beograd -- Direktorka Kancelarije za pridruživanje EU Milica Delević kaže da su završetak saradnje s Haškim tribunalom i ključne reforme uslov za brzi napredak ka Uniji. Ona je gostujući u Kažiprstu B92 podsetila da se u jučerašnjim nacrtima zaključaka Saveta ministara EU ističe značaj ...\nMinistri EU traže potpunu saradnju Srbije sa Hagom\nŠefovi diplomatija Evropske unije (EU) danas su odali priznanje Srbiji za dostignutu saradnju sa Haškim tribunalom i zatražili da ta saradnja bude potpuna, dok je evropski komesar Oli Ren dobio izvesnu podršku za zahtev da se deblokira Prelazni trgovinski sporazum sa Beogradom.\nMinistri EU o saradnji sa Srbijom\nBeograd, Brisel -- Šefovi diplomatija Evropske unije odali su priznanje Srbiji za dostignutu saradnju sa Haškim tribunalom i zatražili da ta saradnja bude potpuna. Ministri EU su naveli da "Srbija, sa svojim snažnim kapacitetom državne uprave, može ubrzati napredak ka EU, uz dobijanje statusa ...\nJeremić: Male šanse da se odmrzne sporazum sa EU\nMinistar spoljnih poslova Srbije Vuk Jeremić izjavio je da su "izuzetno male šanse" da Savet ministara Evropske unije na sednici odmrzne Prelazni trgovinski sporazum sa Srbijom. "U poslednjih nekoliko nedelja smo učinili sve da se izlobira konsenzus u EU.


Uputstvo za pravilno pranje ruku | Chicago Oglasi\nUputstvo za pravilno pranje ruku\nSvetska zdravstvena organizacija i Ministarstvo zdravlja Srbije pranje ruku navode kao jedan od najvažnijih koraka u sprečavanju širenja koronavirusa, ali i ostalih zaraza. Nažalost, veliki broj ljudi u Srbiji higijenu ruku ne obavlja ni redovno, ni adekvatno.\nPrema podacima Instituta za javno zdravlje “Dr Milan Jovanović Batut” iz 2013, svega 64,7 odsto ljudi u Srbiji redovno pere ruke (nakon ulaska u kuću, pre jela i nakon upotrebe WC-a). To znači da svaki treći čovek ne pere ruke, a ona preostala dva čoveka ih verovatno ne peru adekvatno.\nNaime, uputstvo za pravilno pranje ruku, koje ste sigurno videli mnogo puta na zidovima domova zdravlja i bolnica, ne stoji tu za ukras – svi bi trebalo da ga se pridržavamo, posebno u sezoni virusa. Iako je bilo kakvo pranje ruku bolje od nikakvog, da bismo se zaista zaštitili od zaraza, trebalo bi da, za početak, pranje ruku traje najkraće 20 sekundi.\nŠto se samog postupka tiče, pravilno bi bilo da pratite sledeće korake:\nTrljajte dlan o dlan dok se ne napravi pena\nTrljajte dlanom o nadlanicu (na obe ruke)\nIstraljajte dobro deo između prstiju\nIstrljajte zadnji deo prstiju o suprotni dlan\nOperite nokte i jagodice trljanjem o dlan\nIsperite dobro ruke\nOsušite čistim papirom\nIskoristite papir da ugasite česmu\nOvaj poslednji korak je posebno važan u javnim toaletima, kako ne biste na tek oprane ruke naneli sve bakterije koje se nalaze na slavini. Ovaj postupak možda zvuči komplikovanije od običnog trljanja dlanova u trajanju od tri sekunde, ali kada se jednom naviknete, biće vam prirodno da tako perete ruke.\nRuke treba prati uvek kada vidimo da su prljave, ali obavezno i pre jela, pripreme hrane, dojenja, hranjenja deteta, dodirivanja usta, nosa ili očiju, kao i nakon upotrebe WC-a, brisanja nosa, kašljanja, menjanja pelena detetu, kontakta sa bolesnom osobom, kontakta sa životinjama, iznošenja smeća, čišćenja, povratka kući ili vožnje autobusom.\nUkoliko sapun i voda nisu dostupni, gelovi za dezinfekciju na bazi alkohola su dobra opcija.\nIzvor: Danas Photos: Pexels.com\nKako kod kuće napraviti sredstvo za dezinfekciju ruku?


VRATILA SE MEDLIN OLBRAJT: Želim da Putin i Rusija budu uništeni!\nNaime, Olbrajtova je na promociji svoje knjige „Fašizam: Upozorenje“ u Njujorku, komentarišući navodne napade sirijskog predsednika Bašara el Asada na sopstveni narod, ocenila da je to ratni zločin koji Rusija očigledno podržava, te da zato i nju treba kazniti.\nTakav stav žene koja je bez savesti naredila ubijanje srpske dece nije nikoga iznenadio, pa mediji podsećaju na njen čuveni komentar iz 1996. da je smrt više od pola miliona iračke dece, kao posledica sankcija, „bila vredna“. Takođe, još više Iračana je umrlo zbog 13 godina sankcija koje su SAD uvele i kontrolisale dok je upravo Olbrajtova bila u vrhu američke administracije, a na dušu joj se stavlja i sprečavanje odlučnije akcije UN kojom bi se sprečio genocid u Ruandi 1994.\nKoliko je omražena i u sopstvenoj državi, najbolje govori događaj od pre dve godine kada su studenti i nastavno osoblje koledža u Kaliforniji protestovali zbog toga što je držala govor na ceremoniji dodele diploma. Kako su objasnili tada, bili su revoltirani time što „ratni zločinac“ govori na ceremoniji.\nSličan događaj, čak većih razmera, dogodio se i juče upravo na promociji knjige tokom koje je pozvala na uništenje Rusije. Demonstranti u publici su, naime, prekinuli predstavljanje knjige uzvicima da je Olbrajtova ratni zločinac, krivac za genocid na Bliskom istoku i smrt još nepoznatog broja civila, među kojima najmanje 5.000 dece. Demonstranti su isticali i plakate sa sličnim porukama, tražeći da „žena zlo“ ode iz Njujorka jer nije dobrodošla, kao i da treba da odgovara za genocid.


Fizičko kažnjavanje - Blic Online\nPredsednik Belorusije Aleksandar Lukašenko izjavio je danas da fizičko kažnjavanje može biti korisno pri odgoju dece, tvrdi američka agencija AP.\nNeposlušne drvenom lopatom PO ZADNJCII: Škola u SAD uvela fizičko kažnjavanje i nije jedina\nU Školi inovacija i klasičnih nauka (GSIC) u Džordžiji nastavnici će ponovo početi fizički da kažnjavaju učenike. Kako je saopštila uprava škole, roditelji svakog drugog đaka glasali su za to da se uvede klasična metoda kažnjavanja drvenom lopatom.\nFizičko kažnjavanje ostavlja trajne posledice\nDeca koju roditelji fizički kažnjavaju imaju veće šanse da se razviju u nasilne ličnosti, pokazuju istraživanja. Ako se u vaspitavanju služite batinama, utičete na razvoj psihičkih problema i depresije kod mališana, pa čak i zavisnosti od alkohola i droge.\nOdsečena ruka osuđeniku u Iranu\nU jednom zatvoru u centralnom delu Irana čoveku osuđenom zbog krađe odsečena je ruka u prisustvu drugih zatvorenika, javio je danas iranski državni radio.


Konte: Mere koje je Priština uvela ne vode ničemu, dijalog je jedini put koji ubzrava put ka EU - Infobrif\nKonte: Mere koje je Priština uvela ne vode ničemu, dijalog je jedini put koji ubzrava put ka EU\nObjavljeno 6.03.2019. u 14:56\nItalijanski premijer Ðuzepe Konte rekao je danas u Beogradu da mere koje je Priština uvela ne vode ničemu, da je dijalog jedini put koji ubzrava put ka EU, a da je odgovor srpske vlade na mere Prištine bio veoma mudar.\nUpitan na zajedničkoj konferenciji za novinare sa predsednikom Srbije Aleksandrom Vučićem kako Italija gleda na aktuelnu politiku Prištine, koja nije spremna ni na kakve ustupke, konstruktivnost prema Beogradu i međunarodnoj zajednici, Konte je rekao:\n„Ponavljam, po mom mišljenju, unilateralne inicijative pokrenute od strane Kosova, ne vode ničemu. Njihova mera, postupak ne vodi ničemu. Mislim da je jedini način da se ubrza put ka EU je dijalog. Sve strane moraju da budu mudre. Ističem još jednom, izuzetno je bila mudra odluka koju je donela srpska vlada u odnosu na meru Prištine“, rekao je Konte na pitanje Tanjuga\nKako je dodao, razgovaraće sa šeficom evropske diploamtije Federikom Mogerini o budućim dešavanjima, i o tome kako Italija, kao ambasador Srbije u EU može realno i konkretno da je zastupa.\nMinistar Stefanović se oglasio povodom novog zahteva Kosova za članstvo u Interpolu\nDveri brinu da će Čanak pokušati da provocira na protestima u Novom Sadu


Microsoft priznao opasni bag u Officeu i objavio smernice za ublažavanje napada\nVesti, 01.06.2022, 07:30 AM\nMicrosoft je objavio smernice koje se odnose na ranjivost nultog dana koja utiče na Microsoft Word dokumente za koje istraživači sajber bezbednosti kažu da se već koriste u napadima.\nZakrpa još nije objavljena, ali je tehnološki gigant u najavi rekao da ranjivost daljinskog izvršavanja koda omogućava napadačima da „instaliraju programe, pregledaju, menjaju ili brišu podatke ili kreiraju nove naloge u kontekstu koji dozvoljavaju prava korisnika.”\nRanjivost CVE-2022-30190 je prisutna u Microsoftovom alatu za dijagnostiku (MSDT) u Windowsu i već je koristi nekoliko hakerskih grupa koje podržavaju države, prema izveštajima više kompanija za sajber-bezbednost.\nMicrosoft nije rekao kada će zakrpa biti objavljena, ali je uputio korisnike na smernice koje su objavili a koje se odnose na načine na koje se problem može ublažiti.\nProblem je prvi put otkriven u diplomskom radu iz avgusta 2020., ali je prijavljen Microsoftu 21. aprila. Kompanija je prvobitno tvrdila da to „nije bezbednosno pitanje“ nakon što je od Shadow Chaser Group dobila dokument koji je korišćen za napade na ruske korisnike.\nProblem je ponovo postao aktuelan 27. maja kada su istraživači iz “nao_sec” na Twitteru objavili dokaze o zlonamernom dokumentu koji je korišćen za napade na korisnike u Belorusiji. 30. maja Microsoft je ovom bagu dodelio CVE i objavio smernice o načinima za ublažavanje problema.\nKompanija za sajber bezbednost Proofpoint saopštila je u ponedeljak da je primećena hakerska grupa koju sponzoriše kineska država kako koristi ovu ranjivost u napadima na organizacije povezane sa tibetanskom vladom u egzilu. Istraživači su rekli da je greška vrlo moćna u bezbednosnom smislu, s obzirom da omogućava napadačima da zaobiđu Windows Defender.\nO problemu je govorio i stručnjak za sajber bezbednost Kevin Bomont, koji je grešku nazvao Follina po pozivnom broju istoimenog grada u Italiji.\n„To je nulti dan koji dozvoljava izvršavanje koda u Office proizvodima. Istorijski gledano, kada postoje laki načini za izvršavanje koda direktno iz Officea, ljudi ih koriste da rade loše stvari”, rekao je Bomont.\nOn i nekoliko drugih istraživača bezbednosti testirali su bag i otkrili da utiče na Office 2013, 2016, 2019, 2021, Office ProPlus i Office 365.\nFirma za sajber bezbednost Huntress je upozorila da ta ranjivost omogućava napadačima da instaliraju malver i to samo „pregledom preuzetog fajla koji ne zahteva nikakve klikove (posle preuzimanja).“


Lazanski o Danu primirja i medijima | N1 Srbija\nLazanski: Vučić u Parizu mudro, državnički istrpeo\n12.11.2018. |09.45 |\nNije bilo nikakve logike u tome što je Hašim Tači tokom ceremonije u Parizu sedeo odmah iza svetskih lidera, za razliku od Aleksandra Vučića, ali je srpski predsednik u toj situaciji reagovao državnički, ocenio je vojni komentator lista Politika i narodni poslanik SNS-a Miroslav Lazanski.\n"U diplomatiji su često protokol i forma važniji od suštine. To što se sad vade da su išli abecedom... a da li su vojnici ginuli po abecedi", rekao je Lazanski govoreći o rasporedu sedenja na centralnoj svečanosti obeležavanja Dan primirja u Parizu, na kojoj su prisustvovali brojni svetski lideri.\nPariz nije pokazao poštovanje za srpske žrtve, kojih je u Prvom svetskom ratu bilo 1.240.000, kazao je on i dodao da je to odraz spoljne politike.\n"Angela Merkel bila je u prvo redu, a Nemačka je izgubila rat. Ali to razumem jer je to taj dvojac, ali ne razumem zašto Tači da sedi u drugom redu, nema logike. Naravno da je to odraz spoljne politike Francuske, jer to nema veze sa ulogom u Prvom svetskom ratu. Srbija je skratila vreme tog rata za najmanje mesec dana", rekao je.\nLazanski je ocenio i da je reagovanje Vučića u toj situaciji bilo - predsedničko.\n"Šta je drugo mogao da uradi, verovatno je svoje emocije zadržao u sebi, nije mu bilo drago, ali nije mogao drugačije da postupi. To je mudro državnički istrpeo, nije bilo lako, ali i nama je poručio da je svestan o čemu se radilo tamo", dodao je.\nIma kritike, vlast je tolerantna\nNa pitanje kakav je prag toleranicije ove vlasti prema kritici, Lazanski je rekao da kritika izlazi u novinama, na televiziji, što znači da je vlast – tolerantna.\n"Vidite da kritika izlazi u novinama, tu je vaša televizija, list Danas, znači ima kritike. Kad kritika izlazi u novinama, to znači da je vlast tolerantna. Koje drugo merilo postoji, jel imate neki kantar, vagu", upitao je Lazanski.\nGovoreći o karikaturi na naslovnoj strani Danasa, koja je nedavno izazvala kritike predstavnika vlasti, Lazanski je rekao da nije u redu stavljati karikaturu Hitlera u korelaciju sa nekim političarem, kad se zna šta je narod u Srbiji doživeo od u Drugom svetskom ratu od nemačke vojske.\n"I satira ima granicu. Na prostoru Srbije crtati Hitlera tako, stvarno nema smisla. Oni ovde nisu simbol totalitarizma, već ubijanja. Neukusno je", kazao je.\nOn je rekao i da se vlast ogradila od naslovne stranice Ilustrovane, kao i da je njena reakcija u tom slučaju bila primerena.\n"Možda ministarstvo kulture nije reagovalo, ali reagovao je predsednik Srbije. Zakasnili su, promašlili su, trebalo je da reaguju, to je propust Ministarstva kulture, i to ozbiljan propust, ali je reagovao predsednik", ocenio je Lazanski.\nMiroslav Lazanski dan primirja ilustrovana politika karikatura\nNekad te je bilo interesantno slušati...sad si postao novi drecun.\nOdsustvo emocionalnog odgovora voditeljke na citirane notorne grozote iz II svetskog rata je zaista iznenađujuće.\nKada se Vucic bude odredio i svojim postupcima prema politici Srbije devedesetih ovakve greske nece se desavati.


LSV: U budžetu Novog Bečeja za "pevaljke" više nego za poljoprivredu i funkcionisanje grada | Autonomija\nLSV: U budžetu Novog Bečeja za “pevaljke” više nego za poljoprivredu i funkcionisanje grada\n"Zašto je grad sve zapušteiji i prljaviji?"\nLiga socijaldemokrata Vojvodine (LSV) optužila je danas opštinske vlasti u Novom Bečej da su više novca u budžetu izdvojili za “pevaljke”, nego li za poljoprivredu i funkcionisanje opštine.\n“Zašto je za ‘pevaljke’ u novobečejskoj kasi spremno 48, miliona dinara, što je na kraju kada se dodaju sredstva republike i pokrajine oko 70 miliona, a što je više nego za poljoprivredu i funkcionisanje grada i zašto u izveštaju i planu Štaba za vanredne situacije nema ni reči o prošlogodišnjoj suši, kao i o tome zašto je grad sve zapušteniji i prljaviji i zašto se prave greške pri organizaciji licitacije državne zemlje”, naveo je LSV u saopštenju za javnost.\nTa stranka je upitala i koji posao obavlja osoba koja se nalazi na “izmišljenom” radnom mestu pomoćnika predsednika Skupštine grada i dodala da samo u Novom Bečeju predsednik opštine i njegov zamenik ne prisustvuju ionako retkim sednicama lokalne skupštine.\nLSV je ocenio da primer Novog Bečeja pokazuje da se i na lokalnom nivou pokušava obesmisliti parlamentarizam, kao što se to radi u Skupštini Srbije.